description: Euroopa Liidu ja USA vabakaubanduskõnelused külmutatakse Donald Trumpi valimisvõidu järel ilmselt aastateks, ütles Euroopa Komisjoni kaubandusvolinik Cecilia Malmström täna.

title: USA-EL-i kaubanduskõnelused külmutatakse Trumpi tõttu ilmselt aastateks

maintext:
USA presidendiks valitud Trumpi üheks kampaanialubaduseks oli rahvusvahelised kaubanduslepped prügikasti visata, see seab kahtluse alla ka ambitsioonika leppe EL-iga.
Brüssel ja Washington püüdsid transatlantilise kaubandus- ja investeerimispartnerluse (TTIP) leppega president Barack Obama ametiajal ühele poole saada, kuid see ei õnnestunud.
«TTIP külmutatakse ilmselt mõneks ajaks ja eks näis, mis juhtub siis, kui see lahti sulatatakse,» ütles Malmström Brüsselis EL-i kaubandusministritega kohtudes.
«Me ei tea, mida ta TTIP-ist arvab,» lisas volinik Trumpile viidates, kuid tõdes, et kampaaniaavalduste põhjal on ta suurte kaubanduslepete vastu.
TTIP-i üle on peetud läbirääkimisi alates 2013. aastast. See looks maailma suurima, 850 miljoni tarbijaga vabakaubandusturu.
Vastuseis kaubandusleppele on kasvanud ka Euroopas.


description: USA uueks presidendiks valitud Donald Trumpi nimi eemaldatakse kolmelt luksuslikult kortermajalt New Yorgi Manhattani linnaosas, sest nende elanikud ei soovi temaga seostatud olla.

title: Trumpi kortermaja elanikud lasid hoonelt nime eemaldada

fasttext_language: et


description: Ameerika Ühendriikides Californias Azusas toimus hääletuspaiga vahetus läheduses tulistamine, milles hukkus üks inimene ja kolm inimest sai vigastada.

title: Pildid ja video: Californias toimus hääletuspaiga lähedal tulistamine, üks inimene hukkus

maintext:
Reutersi andmetel on kahe haavatasaanu seisund kriitiline ning kaks valimispaika sulgesid kohe pärast tulistamisintsidenti uksed ja hääletajad jäid mitmeks tunniks hoonesse. Lisaks suleti juhtumipaiga lähedased koolid.
Politsei soovitas inimestel jääda siseruumidesse ajaks, mil relvastatud kahtlusalust otsitakse. Korrakaitsjad teatasid hiljem, et tule avanud isik leiti surnuna ning surnukeha juures oli relv.
Los Angelese maakonna politseijuhi John Corina teatel tulistas kahtlusalune isik ka politseinikke. Politsei eriüksuse liige leidis mehe hiljem tema kodust surnuna, ei ole teada, kas ta sai politseiga peetud tulevahetuses surmavalt haavata või võttis ta endalt elu.
Tulistaja ja hukkunu nime ei ole veel avalikustatud, esmastel andmetel kaotas elu 70-aastane mees.
Azusa asub Los Angelesest 40 kilomeetri kaugusel idas.
USAs toimuvatel presidendivalimistel on juhtimas vabariiklaste kandidaat Donald Trump, kellel on juba 209 valijamehe hääled. Ta rivaalil, demokraat Hillary Clintonil aga 179 valijamehe hääled. Võiduks on vaja 270 valijamehe häält.


authors:
Hanna-Hulda Reinkort
Välisuudiste Toimetaja
Hanna-Hulda Reinkort Postimees

description: Donald Trump võitis USAs presidendivalimised ning peagi kukkus suure külastajate arvu tõttu kokku Kanada kodakondsus- ja migratsiooniameti veebileht, sest ameeriklaste huvi Kanadasse kolida oli päevapealt laes. Mis teeb Kanada atraktiivseks immigrantidele laiemalt ja kuidas paistab üle mere vaadatuna aasta tagasi lahvatanud rändekriis, sellest rääkis Postimehele Queensi Ülikooli professor Naomi Alboim.

title: Kanada professor: toona oli iga asiaat kommunistist luuraja, nüüd on iga moslem terrorist


description: Tšiilis sai kangelaseks eakas ühekäeline mees, kes ostukeskuses peatas juveeliröövli, kasutades üht karatelööki.

title: Video: Tšiilis sai ühekäeline vanaisa juveeliröövlist jagu karatelöögiga

maintext:
Paljud meediaallikad on avaldanud ostukeskuse turvakaamera video 84-aastase Raul Munozi kangelasteost.
Munoz oli koos oma naise Guellermina Fuentesega Santiagos asuvas Las Condese ostukeskuses, kui märkas sealses juveeliäris kahtlast tegevus ja nägi, kuidas poest jooksis välja tumedates riietes isik, keda müüja taga ajas.
Munoz sai olukorrast kohe aru ja sekkus, lüües röövli ühe karatelöögiga põrandale, kuid mees kukkus ka ise, saades peavigastuse, mille tõttu ta haiglaravi vajas.
Röövel pääses veel kord põgenema, kuid ostukeskuses olnud teised inimesed said ta kätte ja andsid üle politseile.
«Teadsin, mida tegema pidin ja tegin seda, kuid kaotasin tasakaalu ja järsku olin põrandal, silme eest läks mustaks. Tegutsesin instinkti ajel, kuid mu naine oli mu peale vihane ega rääkinud minuga neli tundi,» teatas mees haiglas ajakirjanikele.
Naise sõnul arvas ta, et ta mees on surnud, sest ta ei reageerinud puudutamisele ning juhtum ehmatas teda.
Santiago politsei teatel osutus juveeliröövliks 15-aastane poiss, lisaks temale arreteeriti ka ta ema.
Tšiili sotsiaalmeedias ülistati ühekäelist vanaisa ta julguse ja pealehakkamise eest.


description: Möödunud nädalal avalikustas Euroopa Liit värsked andmed selle kohta, kui palju esitasid liikmesriigid 2015. aasta jooksul kolmandate riikide kodanikele maalt väljasaatmise korraldusi. Statistika veebiportaal Statista koostas selle põhjal graafiku, kus Eesti leiame selle viimaselt kohalt.

title: Graafik: Millised ELi riigid saadavad enim inimesi maalt välja?

maintext:
Tabeli tipus figureerib Kreeka, olles esitanud 104 576 riigist välja saatmise korraldust. Brexiti kodumaa Suurbritannia on eestpoolt kolmas, möödunud aasta jooksul esitas Ühendkuningriik ELi mittekuuluvate riikide kodanikele 70 020 väljasaatmise korraldust.
Oluline on aga siinkohal mainida, et väljasaatmise korralduse esitamine ei tähenda veel, et need inimesed enam riigis ei viibi. Mõned neist on vabatahtlikult nõus maalt lahkuma, kuid teised püüavad peale maalt väljasaatmise otsust migratsiooniametnike vaateväljast eemale hoida, elades ja vahel ka töötades ELi liikmesriikides illegaalselt edasi.
You will find more statistics at


description: USAs toimuvad presidendivalimised, milles senistel andmetel on juhtimas vabariiklaste kandidaat Donald Trump.

title: Michiganis üritati takistada mosleminaiste hääletamist

maintext:
USA meedia ja politsei teatel üritas valgenahaline mees takistada Michigani osariigis mosleminaiste hääletamist ja saata nad valimisjaoskonnast välja.
«Märkasin valimisjaoskonna ukse juures meest, kes kutsus hijab'i kandnud naised järjekorrast välja ja küsis nende valijakaarti näha. Ta üritas naistega jääda viisakaks, kuid oli näha, et see on tema jaoks raske,» edastas sotsiaalmeedias juhtumi tunnistajaks olnud Ron Fox, kes hääletas East Lansingis.
Mees lisas, et kui ta oli oma hääle andnud, nägi ta, kuidas hääletusametnikud mehega sõnelesid ja palusid tal lahkuda, kuid mees keeldus.
Foxi sõnul ei olnud mosleminaisi tülitanud mees hääletusametnik, kuna tal puudus vastav märk.
Fox teatas juhtunust kohalikele ametnikele, kelle teatel oli tegemist ahistamisega, mille eesmärgiks oli hääle andmise takistamine. Ametnikud edastasid saadud teabe politseile.
Hääletust jälgivate ja kontrollivate ametnike teatel on nad sellisteks intsidentideks valmis ja vajadusel sekkuvad.
USAs on juba mõnda aega olnud kuulda moslemivastast retoorikat, seda isegi vabariiklaste kandidaadi Donald Trumpi suust.


description: Poola marurahvuslased marssisid täna iseseisvuspäeva tähistades tõrvikurongkäigus läbi Varssavi.

title: Poola marurahvuslased tähistasid iseseisvuspäeva tõrvikurongkäiguga

maintext:
Iseseisvuspäeva tähistatakse igal aastal ning sageli on pidupäev muutunud vägivaldseks.
Üle riigi toimusid Poola iseseisvumise 98. aastapäeva puhul ka ametlikud paraadid ning president Andrzej Duda asetas pärja Tundmatu sõduri hauale Varssavis.
Eelmisel aastal võimu parempoolse valitsuse kätte koondumise vastu moodustatud organisatsioon Demokraatia Kaitsekomitee tõrvikurongkäik tõmbas tähelepanu eemale varasematel aastatel välja paistnud paremäärmuslastelt.
Rahvuslased kandsid 1930. aastate paremäärmusikku sümboolikat ning loosungit «Poola - Euroopa kants», mis viitab soovimatusele Lähis-Ida põgenikke vastu võtta.
Rongkäiku kaunistasid veel loosungid «Jumal, au, isamaa», «Surm isamaa vaenlastele» ja «Olla poolakas ja katoliiklane on au ja privileeg».
Vasakaktivistid korraldasid pealinna teises piirkonnas antifašistliku vastumarsi.


description: Täna kohtuvad Berliinis USA presidendi Barack Obamaga Suurbritannia, Prantsusmaa, Hispaania ja Itaalia riigipead, kelle peamine eesmärk on saada selgust.

title: Murelikud Euroopa liidrid otsivad Berliinis Obamalt selgust Trumpi kursi kohta


description: ÜRO ja inimõigusorganisatsioonide andmetel elab Iraagis Islamiriigi poolt vallutatud aladel umbes üks miljon kooliealist last, kellele džihadistid õpetavad , kuidas valmistada käepärastest vahenditest pommi ja hukata vangilangenuid pea mahalöömise läbi.

title: Õppetunnid Islamiriigi koolis: kuidas valmistada pommi ja lüüa pea maha

maintext:
Iraagi vanemate sõnul ei soovi nad, et nende lapsed midagi sellist õppima peaksid ja nad teevad kõik, et lapsi džihadistide eest peita, edastab The Independent.
Alates 17. oktoobrist, kui Iraagi väed alustasid Mosuli tagasivallutamist Islamiriigi käest, on sealt põgenenud tuhandeid tsiviilelanikke, kelle sõnul on nad mures, kuidas Islamiriigi julmus on nende lapsi mõjutanud.
Lahingud on jõudnud Mosulile üsna lähedale ning piirkonnast on möödunud nädalalõpu andmetel põgenenud 34 000 inimest. ÜRO arvates põgeneb alates 2014. aastast Islamiriigi käes olnud Mosulist umbes 200 000 – 700 000 inimest. Mosul oli enne sõda suuruselt teine linn Iraagis, kus elas kaks miljonit inimest.
Mosulist lõunas asub Jadah põgenikelaager, mille elanikud kardavad seni, et nende lastest võivad Islamiriigi võitlejad saada.
«Mu lapsed on sõja tõttu väga kartlikud, nad nutavad sageli. Tahan, et mu lapsed saaksid hea hariduse ja tulevikus töö, mitte ei oleks Islamiriigi kahurilihaks,» teatas end Karimiks nimetanud nelja lapse isa organisatsioonile Save the Children.
Islamiriigi äärmuslike vaadete tõttu ei tohi nende poolt vallutatud aladel tüdrukud haridust saada, samas nad nõuavad peredelt poegi, keda nad saaksid oma loodud koolides õpetada võitlejateks.
«Meie põgenikelaagris on lapsi, kes on saanud Islamiriigi džihadistide väljaõppe, kuid nad said põgeneda. Osa lapsi oli umbes 40 päeva nende koolis ja treeninglaagris, kus neile öeldi, et neil on luba tappa Iraagi armee sõdureid, kuna sõdurid on vaenlased,» selgitas Karim.
Mehe andmetel õpetab Islamiriik korraga välja 50 – 100 last, osa neist lastest saadetakse kohe pärast väljaõpet sõdima ja nad hukuvad lahingutes.
Islamiriigi võimu all elavad lapsed peavad koolis vaatama julmi propagandavideoid, samuti õppevideoid, milles õpetatakse, kuidas valmistada pomme ja teha rünnakuid.
«Üritame lastele selgeks teha, et Islamiriigi õpetused ei ole õiged, need ei ole õige islam ega koraan. Ütleme lastele, et nad ei usuks kõike, mida neile öeldakse,» lisas Karim.
Karmi lastel oli õnne, sest nad ei pea Jadah põgenikelaagri koolis õppima tapmist ja pommivalmistamist, vaid nad saavad sõjas kogetud julmusest taastuda.
Mosulis on lõksus umbes 1,5 miljonit inimest ning Islamiriik kasutab Iraagi armee vastu seal ühte oma lemmikrelva, inimkilpi, mis tehakse strateegiliselt tähtsate hoonete juurde.
ÜRO kutsus Iraagi armeed üles looma Mosulis tsiviilelanike jaoks põgenemisteid, et need inimesed saaksid oma elu päästa, sest piirkonnas jätkub lahingutegevus veel mõnda aega.


description: Rootsi lõunaosas asuvas Malmös sai kolmapäeval kahes tulistamises haavata kaks inimest, edastas Yle kohalikke meediaväljaandeid.

title: Malmö kesklinnas toimusid tulistamised

maintext:
Mõlemad rünnakud leidsid aset Malmö kesklinnas. Ühe vigastatu haavad on rasked.
Politsei sai teate esimese tulistamise kohta õhtul kell 21.40 ja leidis sündmuskohale saabudes Fosievägenilt haavatud mehe. Paarkümmend minutit hiljem kuulis politseipatrull tulistamist Annelundsgatanilt, kus vedeles samuti haavatud mees.
Esialgu pole teada, kas tulistamised on seotud. Samuti puuduvad kahtlusalused.
Rootsi politsei otsib endiselt isikuid, keda kahtlustatakse esmaspäeval Göteborgis kahe venna mahalaskmises, kellest üks oli 16- ja teine 20-aastane. Päev varem leiti Göteborgi jalgpalliväljakult kuulihaavadega mees, kes tunnistati haiglas surnuks.
Malmös sai septembris elamurajoonis toimunud tulistamises haavata neli inimest. Göteborgis sai augustis une pealt surma kaheksa-aastane poiss, kelle korterisse visati käsigranaat.


description: Pariisis ja Brüsselis terrorirünnakuid läbi viinud džihadistlik rakuke sai käske äärmusrühmituse Islamiriik (ISIS) kõrgelt väejuhatuselt, ütles täna Belgia föderaalprokurör.

title: Belgia prokurör: terrorirünnakuteks andis käsu ISISe juhatus

maintext:
«Me teame, et käsud tulid Islamiriigi tsoonist... Me teame, et see läks väejuhatuses väga kõrgele,» ütles prokurör Frederic Van Leeuw.
Ta ei osanud täpsemalt öelda, missugused ISISe ametnikud käske jagasid ega ka seda, kas need tulid ISISe Süüria või Iraagi baasist - territooriumilt, mida juhtis ISISe liider ja isehakanud kaliif Abu Bakr al-Baghdadi.
Juhtimiskeskus liikus USA rünnakutest hoidumiseks ühest kohast teise, seletas ta. «Baghdadi oli mõnikord Mosulis, mõnikord Raqqas.»
«Me ei tea üldse, kes olid need inimesed, kes tegelikult käske andisid,» tunnistas prokurör.
ISIS võttis vastutuse nii 130 inimese elu nõudnud 13. novembri Pariisi terrorirünnakute kui enesetapuplahvatuste eest Brüsselis, mis nõudsid 22. märtsil 32 inimese elu.
Van Leeuw ütles, et rünnakud viis läbi sama rakuke, osa selle liikmetest elas Brüsselis. Ta lisas, et võimud otsivad ikka veel kahtlusaluseid, kes olid rünnakutega seotud, kuid ei saanud surma.


description: Nädalavahetusel Prantsuse telekanali France 24 saates «Talking Europe» esinenud Jürgen Ligi kommenteeris nii välis- kui sisepoliitikat ja märkis, et Eesti valitsuskriisi taga olid «luuserid», kes murdsid valitsuse.

title: Ligi: luuserid murdsid valitsuse

maintext:
Saatejuhi küsimusele Eesti võimalikust koostöö tihendamisest Venemaaga uue valitsuse moodustamisel, kuhu kuulub ka Keskerakond, vastas Ligi, et Eesti ei unusta Gruusiat ja Ukrainat.
«See partei on öelnud kaua asju, mis on Eesti jaoks vastuvõetamatud ja on ka Euroopas skandaalsed. Eesti ei saa kindlasti unustada Gruusiat. Okupeeritud territooriumeid seal, Moldovas ja Ukrainas,» jätkas ta, mainides, et lääne riigid kipuvad liiga kiiresti unustama idapoolsete riikide olukorda. Välisminister tõi välja, et üheksakümnendatel usuti liiga naiivselt «ajaloo lõppu» ja igavese stabiilsuse saabumist, mis on toonud kaasa palju tagasilööke.
Lisaks mainis ta, et näiteks Moldovas ja Bulgaarias, kus valimised võitis Kremli-meelne kandidaat, on presidendil üsna vähe võimu, seega ei tähenda sealne valimisvõit tingimata otsest pööret Venemaa suunal. Samas on nendes riikides Ligi meelest oldud reformidega liiga aeglased ja ei ole suudetud integreeruda läänega, mistõttu Euroopa võib need riigid kaotada.
«Ma pean ütlema, et demokraatlikes riikides on lihtne kaotada instinkte ja unustada, et Venemaa on reaalne oht kogu Euroopa julgeolekule. Nad manipuleerivad erinevate riikide valimistega ja rahastavad poliitilisi parteisid,» lausus ta.
«Nad on agressiivsed ka praktikas, korraldades õppusi EL-i piiride lähedal, rikkudes õhuruumi, korraldades tuumaõppusi, paigutades uusi taktikalisi diviise liidu piiride lähedale. Lisaks on nad okupeerinud territooriumid Ida-Ukrainas ja Krimmis,» jätkas välisminister.
Venemaa retoorikat välisriikides vene vähemuste kaitsmise kohta kommenteeris Ligi sellega, et on suur erinevus, kas riik kuulub Euroopa Liitu ja NATOsse või mitte: «Vene taktika on hübriidne, mis ei väljendu ainult sõjalises jõus. On ka muid viise, kuidas oma mõju rakendada.»
Eesti energiasõltuvust Venemaast kommenteeris Ligi järgmiselt: «Me ei ole võtnud energiasõltuvust väga tõsiselt, kuid loomulikult me tegeleme sellega. Vabadus on tähtsam kui gaas.»
NATO otsust paigutada Balti riikidesse lisaväeosad nimetas Ligi alliansi poliitika ümberhindamiseks, mis on Eestile väga väärtuslik. Tema sõnul on see selge sõnum Venemaale.
USA president Donald Trumpi väitega, et Euroopa peaks kaitse osas rohkem panustama, Ligi nõustus, kuid mainis, et individuaalne kaitse on ebapiisav ja Euroopa ei tohiks USAst kaugeneda: «Meil ei ole valikut, et luua eraldiseisvat Euroopa Liidu armeed. Meil on võimalus opereerida iseseisvamalt ja kaasata tsiviiltasandit, mis NATOs puudub.»
Türgi ELi liikmesuse küsimusel jäi Ligi Türgi liitumise pooldajaks vaatamata kõrvalekalletele Türgi poliitikas.
«Me ei tohiks reageerida viisil, mis annab vastupidiseid tulemusi,» selgitas Ligi ja väitis, et ei Eesti peaks avalikult Türgi riigipöördekatsele järgnevat hukka mõistma. «Boris Johnson ütles, et surmanuhtlus ei ole EL-i asi. Mina ütleks seda teisiti – kõige tähtsam on sõnavabaduse piiramine. Seda ei juhtu mitte kusagil EL-is. Samas on riike, kus surmanuhtlus kehtib, ja keda me peame oma lähedasteks sõpradeks.»
Surmanuhtluse kaotamine on siiski Euroopa Liidu kindel tingimus Türgile liiduga ühinemiseks.
Ligi vastus saatejuhi küsimusele Reformierakonna valitsuse lagunemise ja ebakompetentse majanduspoliitika osas oli: «Asi ei ole poliitikas, asi on kolmes valimisvõidus.»
«Luuserid murdsid valitsuse,» oli Ligi lühikokkuvõte viidetega SDE-le ja IRL-ile.
«Koalitsioonis olid mõned parteid, kes nägid end selgelt kaotajatena ja tegid kõik, et teha valitsuse töö keerulisemaks,» selgitas Ligi ja väitis, et Reformierakond ei ole midagi valesti teinud ja kogu neile suunatud kriitika tuleneb võimumängudest.
Täispikk intervjuu on järelvaadatav siin:


description: Lätis on viimase kahe nädala jooksul surnud külmumise tõttu üheksa inimest, teatas riiklik kohtumeditsiini keskus.

title: Lätis külmus kahe nädala jooksul surnuks üheksa inimest


description: Prantsuse ekspresident Nicolas Sarkozy tunnistas pühapäeval kaotust parempoolsete presidendikandidaadi eelvalimiste esimeses voorus, kus ta sai kahe ekspeaministri François Filloni ja Alain Juppé järel kolmanda tulemuse.

title: Sarkozy tunnistas valimiskaotust


description: Iraagi armee vallutas Islamiriigi käest tagasi iidse, 3000 aasta vanuse assüürlaste linna Nimrudi, mis oli džihadistide käes kaks aastat.

title: Iraagi armee vallutas Islamiriigi käest tagasi iidse Nimrudi

maintext:
Iraagi armee ametliku teate kohaselt vabastas üheksas soomusdivisjon nii vana kui uue Nimrudi ja pani seal üles Iraagi lipud, edastab The Independent.
Nüüdisaegne Nimurud asub Tigrise idakaldal, olles Assüüria kunagisest pealinnast vaid ühe kilomeetri kaugusel. Mosul on Nimrudist 30 kilomeetri kaugusel.
Assüürlased valitsesid ala, mis ulatus tänapäeva Türgist kuni tänapäeva Egiptuseni.
Iraagi valitsuse teatel üritasid Islamiriigi võitlejad hävitada iidse Nimrudi kultuuriväärtusi, kuna džihadistide silmis olid need mitteislamistlikud. Osa hoonetest ja muuseumide kollektsioonides olnud esemetest hävinesidki džihadistide käe läbi. Islamiriik avaldas sotsiaalmeedias mitu videot, kuidas nad kultuuriväärtusi hävitavad, nii lääneriigid, UNESCO kui ajaloolased mõistsid selle hukka.
Islamiriik viis samasuguse hävitustöö läbi ka Süürias asuvas iidses Palmyras, mille õitseaeg oli Rooma impeeriumi ajal. Liitlased vallutasid Palmyra Islamiriigi käest tagasi selle aasta märtsis.
Iraagi armee jätkab Islamiriigi surumist Süüria piiri suunas, kuid džihadistidest võitlejad avaldavad tugevat vastupanu.
Seni käivad lahingud Iraagi suuruselt teise linna Mosuli pärast, Iraagi terrorismivastase võitluse eriosakond teatas, et Mosuli paar eeslinna on Islamiriigi võitlejatest puhastatud.
Samas on võitlus Mosuli eest pannud sinna jäänud tsiviilelanikud raskesse olukorda, kuna Islamiriik kasutab neid Iraagi armee vastu võideldes inimkilbina. Mitmete allikate teatel on seal paar nädalat kestnud lahingutes hukkunud paarsada tsiviilelanikku.


description: Ameerika Ühendriikide Lõuna-Carolina osariigi politsei leidis ühe maja krunti läbi otsides kuid tagasi kadunuks kuulutatud naisterahva, kes oli seotud ketiga konteineriseina külge.

title: Ameerika politsei avastas konteinerisse aheldatud naisterahva

maintext:
«Ta oli ketis nagu koer,» teatas politsei. Kohaliku šerifi sõnul tegelevad korrakaitsjad endiselt ligi sada aakrit suure krundi läbikammimisega, et veenduda – tegemist ei ole sarimõrvariga.
Kuriteoga seoses arreteeriti üleeile 45-aastane Todd Kohlhepp, kes oli varem kantud ka seksuaalkurjategijate nimekirja.
Naine läks koos oma poiss-sõbraga kaduma augustikuus. Territooriumist leiti ka meesterahva laip, mis on seni tuvastamata – kuigi naise sõnul laskis vangistaja tema kaaslase maha.
Naine leiti neljapäeval pärast seda, kui politsei kuulis osariigi pealinnast Columbiast ligi 130 kilomeetrit põhja pool asuvast metallist laevakonteinerist prõmmimist ja karjeid. Kohaliku šerifi Chuck Wrighti sõnul olid ohvri tingimused põrgulikud – ei mingit valgust, aknaid ega õhuallikaid.
Naist hoiti konteineris kaelapidi ketis kaks kuud, sõnas šerif. Ta vihjas, et krundile võib olla maetud ka teisi ohvreid. «Tahame olla kindlad, et me pole sattunud peale sarimõrvarile,» ütles Wright. Politsei sattus piirkonda tänu vihjele, mis tuli ühelt seksuaalkuritegude uurijalt.
Korrakaitsjad konfiskeerisid krundilt ka relvi ja suure koguse laskemoona. Kohlhepp ilmub täna kohtusse süüdistatuna inimröövis – varasemalt on teda selles korra juba süüdi mõistetud.


description: Ameeriklasest filmirežissööri Michael Moore`i arvates on vabariiklaste presidendikandidaat Donald Trump Ameerika Ühendriikidele ohuks ja selle tõttu ei tohiks tema poolt hääletada.

title: Michael Moore: Donald Trumpi poolt hääletamine on legaalne terrorism

maintext:
Moore on tuntud kui Trumpi äge vastane, kuid ta arvab, et hääletamisel ei tohiks lähtuda vihast, vaid loogikast ja tulevikuväljavaadetest, edastab The Independent.
Moore esines saates «Democracy Now», milles reklaamis oma uut filmi «Michael Moore in Trumpland», selgitades et Trumpi poolt hääletamist saab võrdsustada Brexiti ja terroriaktiga.
Moore’i sõnul saab ta aru, miks valgenahalised töölisklassi esindajad Trumpi teotajad on, kuid lihtsalt vihast ja kättemaksust tema poolt hääletades ei muuda riiki paremaks.
«Olen kohtunud paljude inimestega, kes tahavad hääletada Trumpi poolt. Nad teevad seda, kuna on riigi peale vihased ja õigustatult vihased. Need inimesed on oskustöölised, kui kaotasid töökoha ja peavad nüüd leppima halvema tööga, kus makstakse vähem. Nad jäid süsteemi hammasrataste vahele. Donald Trumpis näevad nad enda jaoks Molotovi kokteili, kelle abil nad tahavad õigluse taastada. Tegemist on seega legaalse terrorismiga,» selgitas filmimees.
Ta lisas, et Trumpi toetajad on muutnud Michigani, Ohio, Pennsylvania ja Wisconsini «Brexiti» ehk lahkulööjateks osariikideks.
«Ühendkuningriigis läks Euroopa Liidust eraldumine läbi tänu valgenahalisele töölisklassile. Kui see teoks sai, alles siis saadi aru, et lahkulöömine on tegelik, mitte mäng,» selgitas Moore.
Režissööri sõnul ei hääleta ameeriklased 8. novembril Euroopast lahkumise eest, vaid Donald Trumpi poolt hääletamine on senise USA lahkumine tuleviku USAst.


description: Ukraina merepiirivalve Mariupoli allüksuse töötajad leidsid läinud pühapäeval Aasovi merel triivimas Orlan-10 tüüpi Vene drooni.

title: Ukraina piirivalve leidis Vene drooni

maintext:
«Droon triivis kolme kilomeetri kaugusel rannikust. Asjatundjad kontrollisid, ega see ohtlik ole (nt varustatud enesehävitusseadmega) ja võtsid valve alla,» edastas Ukraina piirivalve täna.
Ametkond märkis, et esialgsel hinnangul on lennumasin töökorras ja kõlbab kasutada. «Ukraina julgeolekuteenistuse (SBU) Donetski oblasti allüksuse asjatundjad uurivad selle eriseadmetega täielikult läbi ja kopeerivad teabe,» seisis teates.
Orlan-10 on Vene mitmeotstarbeline droon, mida saab kasutada kuni viie kilomeetri kõrgusel ja lennutada maapealsest juhtimiskeskusest kuni 120 kilomeetri kaugusel.


description: Prantsuse uurijad tuvastasid Pariisi ja Brüsseli terrorirünnakute arvatava koordinaatori, kelleks on Süüriast pärit, kuid Belgia ja Maroko topeltkodakondsusega mees, ütlesid uurimisele lähedased allikad täna.

title: Prantsuse uurijad leidsid Pariisi ja Brüsseli rünnakute koordinaatori

maintext:
32-aastast Oussama Atari kahtlustati 22. märtsi Brüsseli rünnakutes, kuid teda ei osatud seostada 2015. aasta 13. novembril Pariisis läbi viidud veresaunaga. Arvatakse, et ta on äärmusrühmituse Islamiriik (IS) liige.
«Ta on ainuke Süüriast pärit koordinaator, kes on juurdluse jooksul tuvastatud,» teatas allikas.


description: Leedu Rukla varjupaigataotlejate vastuvõtukeskusest lahkus möödunud nädalal 35 põgenikku, kes ületasid Leedu-Poola piiri seaduslikult, kinnitas teisipäeval sotsiaal- ja tööministeeriumi aseminister Algirdas Šešelgis BNS-ile.

title: Leedust lahkus möödunud nädalal 35 põgenikku

maintext:
Kaks minibussi 16 täiskasvanu ja 19 lapsega pardal lahkusid Leedust möödunud nädalavahetusel, kui Leedu piirivalvurid lubasid neil ületada piiri Poola, lausus Šešelgis.
«Selgus, et nad rentisid kaks minibussi ja lahkus 35 inimest. Nad peeti piiril kinni, nende dokumente kontrolliti ja neil lubati reisi jätkata,» lisas ta.
Šešelgise sõnul olid põgenikest 32 süürlast ja kolm iraaklast, kes paigutati Leetu Euroopa Liidu ümberpaigutamiskava alusel.
Neil olid kehtivad Schengeni viisad, ütles aseminister.
«Nende dokumendid olid korras. Me ei saa peatada inimeste lahkumist. Ei, neile ei kehtinud vastuvõtukeskuses piiranguid. Neil on vabadus omada kontakte. Mitte keegi ei kontrolli kellega ja kuidas nad ühendust võtavad.»
«Nad käivad poodides ning neil pole nõuet end registreerida, kui nad keskusest lahkuvad. See pole esimene kord, kui (põgenikud) on seda teinud.»


description: Jaapanis  Fukushima prefektuuris registreeriti 6,9-magnituudine maavärin. Teateid suurematest purustustest esialgu ei ole, kuid rannikul evakueeritakse inimesi, kuna anti tsunamihoiatus.

title: Jaapanit tabas 6,9-magnituudine maavärin, anti tsunamihoiatus

maintext:
Tsunami kõrguseks ennustatakse siiski kuni kolme meetrit, vahendab AP. Esialgu on randa jõudnud maavärina põhjustatud lained olnud maksimaalselt 90 sentimeetri kõrgused.
Teatatud on kahest kergemini vigastatud inimesest Fukushima prefektuuris.
Maavärin raputas kõrghooneid ka Tokyos, mis jääb epitsentrist 240 kilomeetri kaugusele. Fukushima tuumajaamast anti esialgu teada, et pole tuvastatud mingeid lekkeid ega purunemisi, kuid hiljem raporteeriti, et kolmanda reaktori jahutussüsteemid ei tööta, vahendas Jaapani ringhäälingukanal NHK. Väidetavalt ei tähenda see siiski suurt ohtu.
2011. aastal purustas võimsa maavärina järel randa jõudnud tsunami Fukushima tuumajaama ja põhjustas ökokatastroofi. Tsunami tõttu hukkus 2011. aastal Jaapanis 18 000 inimest. Jaapani ringhääling soovitab elanikel rannikust kiiresti eemale minna.


description: Suurbritannia peaminister Theresa May teatas, et India peab tagasi võtma suurema hulga oma külastusaja ületanud kodanikke enne, kui neile rohkem viisasid pakutakse, vahendab Independent.

title: May pani India ultimaatumi ette

maintext:
Briti peaminister May jäi visiidil Indiasse endale kindlaks, kuigi teda hoiatati, et see võib ohustada Brexiti- järgset kaubanduslepet Indiaga. India peaminister Narendra Modi soovis 90-minutilise eravestluse käigus leida Mayga ühise keele kahe riigi vahelise viisasüsteemi lihtsustamisel, kuid May püsis kõigutamatu.
India süüdistab Suurbritanniat viisasüsteemi muutmises, mis tõkestab India üliõpilastel peale lõpetamist tööd leida. Muutused viidi ellu aja, mil May oli siseminister. See on vähendanud India üliõpilaste arvu Ühendkuningriigis.
May sõnul on Suurbritannia nõus viisamuutused arutluse alla võtma juhul, kui India tõhustab nende indialaste tagasivõtmist, kellel riigis viibimise õigust enam ei ole. Sel juhul oleks Suurbritannia valmis kaaluma muutusi viisade hinnas, menetluse ajakulus ja kohtade arvus, kus taotlusi sisse saab anda.


description: USAs toimusid 8. novembril presidendivalimised, milles sai vajaliku arvu valijameeste hääli vabariiklaste kandidaat Donald Trump, kes annab 20. jaanuaril 2017 presidendi ametivande ja temast saab 45. USA president.

title: Lapsed kirjutavad Donald Trumpile kirju, milles paluvad tal olla hea president

maintext:
Oma kampaaniakõnedes oli Trump üsna ründav, kasutades viharetoorikat nii moslemite, mehhiklaste, seksuaalvähemuste kui naiste vastu, edastab The Independent.
USA meedia teatel on vanemad ja õpetajaid pidanud lastele selgitama, miks Trump on ründav ja kasutab vulgaarset keelt.
Seattle’is elav Molly Spence Sahebjami käivitas Facebooki grupi «Dear President Trump: Lettres from Kids About Kindness» (Kallis president Trump: laste kirjad headusest), milles kutsub lapsi üles kirjutama tulevasele presidendile Trumpile heade soovidega kirju.
Demokraat Hillary Clintonit toetanud ameeriklanna sõnul on nii vanemad kui lapsed Trumpi solvangutest ja äärmuslikest seisukohtadest häiritud.
Spence Sahebjami arvates on Trump saanud laste silmis «pahaks onuks», kes vihkab paljusid ja tahab halba ning lapsed on selle tõttu hakanud tundma muret, mis saab Trumpi presidendiks saades nende pereliikmetest ja sõpradest.
Spence Sahebjami Facebooki kirjaprojekt sai alguse ta enda viieaastasest pojast, kes tuleviku pärast muret tundis.
«Ütlesin talle, et me peaks Trumpile kirja kirjutama ja selgitama, mis meie arvates valesti on. Poeg kirjutaski talle kirja, » teatas ema.
«Dear President-elect Trump, please be a good president. Be kind to all people. Some people in my family are a special religion and they are not bad guys (Kallis presidendiks valitud hr. Trump, palun ole hea president, ole kõikide inimeste vastu hea. Minu perekonnas on inimesi, kes on moslemid ja nad ei ole pahad).
Spence Sahebjami rääkis sellest kirjast oma sõpradele, kelle lapsed ka sellised kirjad kirjutasid. Facebookis asutati lehekülg, kuhu need üls riputati.
Reeglite kohaselt peavad Trumpile mõeldud kirja kirjutaja olema alla 18-aastane, sisu peab olema positiivne, mitteründav ja heatahtlik.
Ameeriklanna kutsus USA vanemaid üles ergutama oma lapsi Trumpile kirju kirjutama ja heatahtlikult valitsema.
Neid kirju saab jagada sotsiaalmeedias hashtagi #kidsletterstotrump all.
Kui alguses olid Facebooki Trumpi kirjade grupis 200 sõpra, siis nüüdseks on neid 9000 ja arva suureneb kogu aeg.
Spence Sahebjami teatel on tegemist kinnise grupiga, et sinna ei saaks postitada vihakirju ja –sõnumeid.
Üks väike tüdruk pakkus, et temast võiks saada Donald Trumpi nõunik headuse asjus.
«Kallis härra President! Palun ole hea ja ära ütle inetuid asju. Rahuneda aitavad mediteerimine, lugemine ja puhkamine. Õnne sulle uues ametis ja anna mulle teada, kui sul minu abi vaja läheb,» kirjutas kuueaastane Szaba Hylland.
Tüdruku emal Angela Hyllandil on hea meel, et ta tütar on presidendi küsimuses aktiivne.
Veel üks laps, kes on seitsmeaastane briti tüdruk Keyla, tegi 12. punktilise nimekirja asjadest, mida Trumpil heaks saamiseks teha tuleks.
«1. Ütle ja tee häid asju, ära süüdista teisi, kui oled ise vea teinud, ära valeta, ära karju inimeste peale, käitu kenasti, ära õpeta inimesi, mida teha, ütle alati «tänan» ja «palun», kuula teisi, ära kasuta roppusi, ära solva, aita inimesi ja ole teistsugusena hea»
Veel oli laste kirju, milles naid mainisid Trumpi plaani ehitada USA-Mehhiko piirile turvatara ning et neil on Mehhiko päritolu klassikaaslasi, kes kardavad USAst väljasaatmist.
Spence Sahebjami loodab, et Trump võtab lapsi kuulda, kuna presidendiks saaja kõige noorem laps on kümneaastane poeg Barron. Seega saab ta aru, kuidas lapsed mõtlevad.
Fotosid kirjadest vaata siit.


description: Kolmapäeval algusega kell 15.30 teeb Postimees otseülekande Tallinna Solarise Apollo raamatupoest ürituselt seeriast BNS Live, kus seekord tuleb arutlusele USA presidendivalimiste järgne olukord.

title: BNS Live arutelu: USA pärast presidendivalimisi

maintext:
Mõttetoas arutlevad kaitseministeeriumi kaitsepoliitika asekantsler Jonatan Vseviov, Välispoliitika Instituudi vanemteadur Aap Neljas ja Postimehe välisuudiste toimetuse juhataja Evelyn Kaldoja. Üritust modereerib BNSi välisuudiste ajakirjanik Erik Eenlo.
Kell 15.30 algavat arutelu on võimalik jälgida nii kohapeal Solarise Apollo raamatupoes kui ka Postimehe veebi vahendusel.


description: Hollandi politsei vahistas laupäeval umbes sada inimest, kes avaldasid protesti püha Nikolause saatja Musta Peetri vastu, väites, et see on rassistlik stereotüüp.

title: Hollandi politsei vahistas umbes sada Musta Peetri vastu protestijat

maintext:
«Me võtsime vahi alla umbes sada inimest, kes avaldasid meelt Rotterdamis, kus protestid olid täna keelatud,» ütles kohaliku politsei kõneisik Lillian van Duijvenbode AFP-le.
«Me andsime neile korralduse lõpetada meeleavaldus linna kolmes eri paigas, kuid nad keeldusid,» ütles ta, lisades, et võimalikud õiguslikud sammud otsustatakse iga isiku suhtes eraldi.
Mitu tuhat inimest kogunes varem laupäeval Rotterdami ja Haagi vahel asuvasse Maasluisi sadamasse, et tervitada laevaga saabuvat püha Nikolaust ja tema saatjaskonda, kelle hulka kuulub ka Must Peeter.
Nad toovad lastele traditsiooniliselt kingitusi, kuid viimastel aastatel on ägedalt vaieldud selle üle, kas Must Peeter esindab rassistlikku stereotüüpi.
Kuigi paljud hollandlased ei soovi traditsiooni muuta, ütlevad kriitikud, et Musta Peetri aafrikapärane soeng, mustaks võõbatud nahk, punased pruntis huuled ja kõrvarõngad on meenutus ajastust, mil Holland ekspluateeris orje, eriti Surinamis.
Kui püha Nikolausega seotud pidustused on pärit 16. sajandist, ilmus Must Peeter tema saatjaskonda 1850-ndatel aastatel.


description: Vastuseks küsimusele, kuidas lahendada Donald Trumpi poliitikast tekkida võivaid probleeme, vastas legendaarne BBC töötaja Sir David Attenborough, et me võiks ta lihtsalt maha lasta, vahendab INews.

title: "Kuidas lahendada Trumpi-probleemi? Me võime ta maha lasta!" -

maintext:
90-aastane Attenborough tegi muidugi nalja, kuigi ta on varemgi kritiseerinud Trumpi kliimamuutuste eitamist ja võrrelnud Trumpi populistlikku võitu Suurbritannia eraldumisega Euroopa Liidust, sõnades, et Brexit oli rumalalt korraldatud referendumi tagajärjel tekkinud segadus.
«Populismi ja parlamentaarse demokraatia eristamisel on palju segadust. Seetõttu oleme praegu ka selle Brexiti-jama sees, kas pole?» sõnas Sir David Trumpi kampaaniat Brexitiga võrreldes.
Küsimusele, kuidas suhtub Attenborough sellesse, et Ühendriigid valivad presidendi, kes väidab, et kliimasoojenemine on hiinlaste vandenõu, peitis mees näo kätesse.


authors: Afp Bbc

description: Jordaania õhujõudude baasi juures täna toimunud vahejuhtumis sai surma kolm USA sõjaväelast, teatasid Ameerika Ühendriikide allikad.

title: Jordaanias sai surma kolm USA sõjaväelast

maintext:
Allika teatel said ameeriklastest sõjaväeinstruktorid surma, kui nad lähenesid oma veokiga Al-Jafri baasi värvavale ning nende pihta avati käsirelvadest tuli.
Esialgu pole teada, kes veokit tulistas. USA allikate teatel kogutakse infot koostöös Jordaania valitusega. Mitmed väljaanded on viidanud võimalusele, et sõdurid said surma omade tules.
«Me ei saa hetkel öelda, kas see oli tahtlik,» ütles üks USA allikas uudisteagentuurile AFP, kelle sõnul võis olla tegu ka arusaamatusega.


description: Ühendriikide presidendiks valitud Donald Trump hakkab mõistma Venemaa agressiivsest välispoliitikast lähtuvaid ohte, ütles Euroopa Komisjoni asepresident Frans Timmermans.

title: Timmermans: Trump hakkab mõistma Venemaast lähtuvaid ohte

maintext:
Trump sunnib Euroopat end kokku võtma
Kuni Barack Obama on veel president, kehtib ka varem kavandatud USA lisajulgestuspakett ehk jätkub lisasõdurite ja -varustuse Euroopasse toomine. Paljud vaatlejad pelgavad aga aega, kui Valgesse Majja kolib Donald Trump.


description: Munitsipaaltöötajad on tõkestanud inimõigusorganisatsiooni Amnesty International töötajate pääsu organisatsiooni Moskva kontorisse, teatas ühenduse liige Reutersile.

title: Võimud tõkestasid pääsu Amnesty Moskva kontorisse

maintext:
Amnesty Internationali liikme Aleksander Artemjevi sõnul on kontori sissepääsu ette asetatud ametlikud tõkked, hoone lukud on ära vahetatud ja kontori vooluvarustus on katkestatud. Tema sõnul ei antud selleks mingit eelnevat hoiatust.
Moskva linnavalitsuse osakond ei soovinud juhtumit kommenteerida.
Välisrahastuse toetusega Kremli-kriitilised inimõigusorganisatsioonid on viimastel aastatel üha enam võimude surve alla sattunud. Mõned neist on lisatud «võõragentide» nimekirja, mis on toonud kaasa nende tagakiusamise võimude poolt.


description: Edela-Hiinas Sichuani provintsis kukkus kohaliku hüdroelektrijaama juures vette pandakaru, kelle päästjad hiljem köitega välja tõmbasid.

title: Video: hiinlased päästavad jõkke kukkunud pandakaru


description: Pakistani politsei võttis kinni kaks venda, kes tahtsid tappa niinimetatud aumõrva käigus oma õe. Väidetavalt õngitsesid nad välja tema silmad ning lõikasid maha jalad.

title: Pakistani vennad torkasid oma õel silmad peast

maintext:
Arvatakse, et mehed kasutasid oma 40-aastase õe Sahreefan Bibi pimestamisel nuga. Seejärel asusid nad naise jalgade kallale ja põgenesid sündmuskohalt. Naine viidi teisipäeval kohalikku maahaiglasse, kust ta transporditi edasi Multani linna. Ta viibib kriitilises seisundis.
Pakistani väljaande Express Tribune andmeil otsib politsei taga Muhammad Afzali ja Mohammad Muniri nimelisi vendi. Juurdlus avati ka kolmanda mehe Muhammad Aslami suhtes, kes olevat aidanud naist sündmuskohta meelitada. Sahreefani tütar Nusrat selgitas oma onude motiive: nad süüdistasid naist selles, et too olla röövinud Afzali tütre.
Eelmisel aastal tapeti aumõrvade käigus Pakistanis kokku 1096 naist. Inimõiguslaste hinnangul lasti enamus neist maha, kuid levinud vahendiks olid ka happerünnakud. Aastal 2013 oli sarnaseid juhuseid 869.
Oktoobri alguses sulgesid Pakistani rahvasaadikud seaduseaugu, mis lubas aumõrvade korraldajatel karistusest pääseda. Uue korra järgi saavad süüdlased 25 aastat vangistust – hoolimata sellest, kas ohvrite pereliikmed neile andestavad või mitte.


description: Islamiriigi võitlejad on röövinud 295 Iraagi julgeolekujõudude liiget ja sundinud 1500 perekonda nendega koos Mosuli lähedalt Hammam al Alili linnast taandudes põgenema, teatas ÜRO täna.

title: Taanduvad ISi võitlejad on röövinud sadu Iraagi sõdureid

maintext:
Inimröövid leidsid aset eelmisel nädalal, kui kurdi pešmerga, ja USA toetatud šiiidiväed üritasid pealetungi käigus Mosulit Islamiriigi käest tagasi võita.
«Jõuga liikuma sunnitud või röövitud inimesi kasutatakse kas inimkilpidena või tapetakse,» sõnas ÜRO inimõiguskeskuse kõneisik Ravina Shamdasani.
Röövitud perekonnad viidi oma kodulinnast Mosuli lennujaama. Praegu ei ole tsiviilelanike edasine saatus teada.
ÜRO-l on informatsiooni ka selle kohta, et 2. ja 3. novembril rööviti Sinjari ringkonnast vähemalt 30 šeiki ja viidi teadmata asukohta. Väidetavalt tapeti 18 neist 4. novembril Tal Afari piirkonnas.


description: Ühendriikides jätkuvad meeleavaldused tulevase presidendi Donald Trumpi vastu.

title: USAs jätkuvad Trumpi-vastased meeleavaldused

maintext:
New Yorgis Manhattanil kogunes laupäeval Trump Toweri ette umbes 5000 inimest ja protestijaid saabub aina juurde. Meeleavaldajad hüüavad loosungit "Trump ei ole minu president!"
Los Angeleses suundub umbes kümme tuhat meeleavaldajat protestimarsil kesklinna poole. Tuhanded inimesed on kogunenud meelt avaldama Chicagos. Twitteris levivad fotod meeleavaldusest Washingtonis Valge Maja ees. Protestiaktsioone korraldatakse ka Californias, Oregoni osariigis Portlandis ja Indianapolises.


description: Prantsusmaa pealinna Pariisi võimud alustasid täna varahommikul linna kirdeosas asuva migrantide telklaagri tühjendamist.

title: Pariisi võimud alustasid migrantide telklaagri tühjendamist

maintext:
Rohkem kui 3000 elanikuga telklaager asub Stalingradi piirkonnas Canal Saint-Martini lähedal.
Laagri tühjendamist alustati veidi enne kella 6.00 hommikul.
Bussid toimetavad migrandid vastuvõtukeskustesse Suur-Pariisi Ile-de-France'i regioonis.
Pariisi võimud tühjendasid laagri ka juulis ja septembris, kuid viimastel nädalatel koondusid migrandid taas sinna piirkonda ja püstitasid telgid.


description: Siin blogis jagavad USA presidendivalimisi kajastavad fotograaf Eero Vabamägi ja reporter Kadri Veermäe subjektiivsemaid tähelepanekuid, mis Ühendriikides ringi liikudes silma on jäänud. Päevik täieneb jooksvalt.

title: Postimehe USA päevik: šokk ja paanika New Yorgis

maintext:
8. november
Öö
New Yorgi tänavatel valitseb šokk, Times Square'ile kogunenud inimesed on pea täiel määral haudvaiksed ning meelelahutuskohtadest kostuv lõbus muusika on sellega teravas kontrastis. Palju näeb nägusid, kust peegeldub uskumatus ja ahastus, kõik näpivad väga aktiivselt oma nutitelefoni, nagu võiks sissejooksvate tulemuste uuendamine muuta ka seisu, kus Trump juhib veenvalt.
Times Square'i arvukatel vilkuvatel ekraanidel jooksevad telekanalite otselülitused ning kogunenud rahvasumm vaatab neid hüpnotiseeritult. Kuni pole täis tiksunud 270 häält, pole katastroof veel vormistatud, ning võib näha, et nii mõnegi südames on see ebareaalne lootus jätkuvalt alles - järsku juhtub ime ning seis muutub. «Mine persse, Midwest,» karjub üks mustanahaline tüdruk.
17.25 (Eesti aja järgi 23.25)
Tagasi New Yorgis. Linn elab valimisõhtu ootuses: seda kuuleb nii inimeste omavahelisest vestlustest kohvikus kui märkab tänavapildis - mõlemad (veel!) presidendikandidaadid on otsustanud oma valimispeo pidada New Yorgis Manhattanil mitte väga kaugel teineteisest.
Clintoni üritus toimub Jacob K. Javits Convention Centeris Hudsoni jõe kaldal, kus on - nagu teravmeelsed kommentaatorid on juba ära märkinud - üks maailma kõrgemaid klaaslagesid, millest nüüd läbi murda.
Clinton on hääletuspäeva eelsetes kõnedes kasutanud korduvalt «klaaslae» metafoori (mis lühidalt tähendab, et mingitel gruppidel, nt naistel on raskem jõuda teatud tasandist kõrgemale - antud juhul siis USA presidendiks). Järelpidu peab Clintoni meeskond Viiendal avenüül viietärnises Peninsula hotellis.
Mõlemast paigast pole sugugi kaugel Hiltoni hotell ehk paik, kus peab pidu Trump. Linna julgeolekuga tegelevatele inimestele ei tee sugugi rõõmu, et kaks suuremahulist üritust samal ajal samas linnas toimuvad, kuid see, et nad asuvad ka teineteise lähedal, tõstab stressitaset veelgi.
Valimisõhtust üritavad viimast võtta ka baarid ja kohvikud, mis kutsuvad inimesi sündmust just endi juures jälgima.
Et ei jääks ekslikku muljet, nagu käiks siin ainult tähistamine ja pidu, tuleb demonstreerida hotelli, kus veetsime oma avaõhtu New Yorgis. Kui pilt tundub liiga avar, siis võib juurde öelda, et toa põrandapinda oli kokku täpselt 2,74 ruutmeetrit ning sõrestikuga kaetud lagi ei lasknud naabrite ühelgi norskel kaduma minna.
Foto: Eero Vabamägi
Hommik
Valimispäev on lõpuks käes. Ärkasime pärast kuut, et jaoskondade avamise ajaks kohale jõuda. Jõudsime. Paljud valijad olid aga veelgi varem tulnud, sest hääletuspunkte õnnestus tuvastada eksimatult selle põhjal, et nende juures vonkles pikk ja aeglaselt edasi liikuv saba. Üllatavalt kombel polnud aga nurinat üldsegi kuulda.
Philadelphia hääletajate küsitlemine annab sama tulemuse, mida arvamusuuringud näitavad - siin võidab Clinton.
Me hakkame nüüd tagasi New Yorki sõitma, et sealt suurt valimisööd vahendada. Sõiduvahendiks on meil punane Ford Mustang, aga sellest, mis põhjusel meil selline auto on, kirjutan hiljem - isikliku edevuse rahuldamise ega tööandja pankrotti viimise katsega igatahes tegu pole.
Ajakirjanik tööpõllul Lääne-Virginias. Foto: Eero Vabamägi
7. november
Pennsylvanias Philadelphia linnas toimub täna demokraadist presidendikandidaadi Hillary Clintoni viimane suurem kampaaniaüritus, kus on kohal ka Postimees. Ürituse alguseni on aega veel tund, kuid kohal on juba meeletud inimmassid. Esinemine toimub välitingimustes ning meediale on selle jaoks kohale toodud lauaread, mis jooksevad otse puude all.
Paremalt ja vasakult kostab ajakirjanike vaikset iroonitsemist valitsevate olude üle. Istun minagi siin, sõrmed külmast kangestumas, üritan kätte saada raskesti tabatavat internetiühendust ning ootan kannatamatult kõnede algust. Kostub köhimist ja täiesti kõrvalise teemana tuleb meelde, kuidas Hillary Clinton maadles mõne kuu eest kopsupõletikuga.
Äsja käis laval Bon Jovi ja rõhutas, et homme on tegu ajaloo tähtsama päevaga. Nüüd ilmub sinna Bruce Springsteen ja saab kohe suurema aplausi osaliseks. Köhimine kõrval muutub valjemaks ja tihedamaks. Laul ise tundub väga pikk.
Springsteen räägib, et nüüd on võimalus paremaks Ameerikaks.
Pühapäev, 6. november
Tervitusi Pennsylvaniast! Kuna aga tänane päev möödus suurest Lääne-Virginias, siis alustuseks paar sõna sealsest elust. Päev algas Fairmonti motellist - ning motellid näevad siin välja tõesti sellised, et kes on mõnegi USA filmi elus näinud, sellele tulevad need tuttavlikud ette:
Foto: Eero Vabamägi
Motellituba seest. Foto: Eero Vabamägi
Kuigi Lääne-Virginia näol on tegemist ühemõtteliselt vabariiklasi toetava piirkonnaga, jääb praeguste valimiste puhul sellest väheks ning mitmetest kajastustes on piirkond saanud külge kõlavaid tiitleid nagu «Trumpi-maa», «koht, kuhu Clintonil pole asja» ning muidugi lugematuid kaevurite ja kivisöega seotud epiteete. Võib öelda, et see vastab mõttes tõele, kuid ei sisalda endas täit tõde.
Homme ilmub Postimehes lugu ühe Lääne-Virginia endise kaevuriga ning saab ette öelda, et osad klišeed tuleb tema puhul kindlasti kõrvale heita.
Osariigis ringi sõites nägi aga küllalt ka materialiseerunud eelarvamusi: lohakil treileripargid, Trumpi toetusmärgid maja ees, uhkelt lehvivad konföderatsiooni lipud, igas külast suuremas kohas McDonalds. Osariigi kaguosa apteegiriiulitel võib märgata käsimüügis ülitugevat valuvaigistist ja mitmeliitrist lahtistikanistrit (kuigi see on juba üleriigiline spetsiifika).
Treilerilinnak Lääne-Virginias Hundredis. Foto: Eero Vabamägi
Saab teha ka esialgseid järeldusi autoraadiost kuuldu põhjal - valimisreklaami (sest lisaks presidendile valitakse ka kohalikke võimuesindajaid ning senati ning esindajatekoja liikmeid) üheks läbivaks meetodiks paistab olevat vastase täielik mustamine - kui ikka oled vabariiklane, siis tuleb rivaali nimetada «liberaaliks» sellise häälega, nagu väljendaks mõnd solvangut.
****
Vahelepõige põnevasse uuringusse: Gallup avaldas hiljuti 87 000 intervjueeritavaga tehtud uuringu tulemused, kus selgub, et valged harimata mehed toetavad tõesti raevukalt Trumpi - kuid keskmiselt pole ta toetajad muust rahvastikust märgatavalt vaesemad, ka pole nende seas rohkem töötuid.
****
Õhtuks oleme jõudnud Pennsylvania osariiki, kus homme tõmbab demokraatide presidendikandidaat Hillary Clinton oma kampaaniale joone alla Philadelphias kohas nimega Independence Mall.
Nimest ei tasu end eksitada lasta, nii ameerikapärane kui see kampaania ka olnud on, kaubanduskeskuses ei lõppe ta sellegipoolest: Independence Mall kuulub suurde ajaloolisse kompleksi ning selle vastas asuvas ehitises allkirjastati USA iseseisvusdeklaratsioon.
Õhtusele üritusele koguneb tõeline raskekahurvägi: Barack Obama, Michelle Obama, Bill Clinton, Chelsea Clinton - ja ilmselt tähesära lisamiseks ka muusikud Bruce Springsteen ja Bon Jovi. Omaette huvi tekitab küsimus, milline on see valijasegment, kelle jaoks saab viimaseks, otsustavaks kaalukeeleks asjaolu, et just näiteks Bon Jovi soovitab Clintoni poolt hääletada. Või Cher.


authors:
Ap Bns
Foto
Jang Se-Young Ap Scanpix

description: Lõuna-Korea prokuratuur otsis presidenti ja tema usaldusisikut puudutava skandaali raames otsiti läbi tehnoloogiahiiu Samsungi ja riikliku pensionifondi kontorid.

title: Lõuna-Koreas tehti haarang Samsungi ja riikliku pensionifondi kontoris


description: Odessa oblasti endine kuberner Mihheil Saakašvili teatas kavatsusest luua uus poliitiline jõud, et osaleda ennetähtaegsetel parlamendivalimistel ja vahetada välja Ukraina poliitiline eliit.

title: Saakašvili asub Ukrainas uut erakonda looma

maintext:
«Me loome laia poliitilise jõu, uute jõudude platvormi ja meie sihiks on vahetada välja praegune nn poliitiline eliit, kes on tegelikult aga varganäod ja ühiskonna heidikud,» ütles Saakašvili täna Kiievis teabetunnis.
«Meie eesmärk on saavutada võimalikult peatsed ennetähtaegsed raadavalimised,» lisas poliitik.
Ta rõhutas, et uus poliitiline jõud edendab ärisuhteid, kuid on vastu äritegelaste poliitikas osalemisele.
«Me ei luba äri poliitikasse, me ei lase äri ülemraadasse,» ütles Saakašvili.


authors:
Kerstin Meresma
Foto
Reuters Scanpix

description: Mullu septembris Iraagis enesetapurünnaku korraldanud ISISe võitleja oli Soome kodanik, kinnitas eile Soome kaitsepolitsei (Supo) juba varem põhjanaabrite meedias levinud infot.

title: Soome jälgib sadu võimalikke islamiäärmuslasi


description: Türgi kaalub surmanuhtluse piiratud kasutamise taastamist, kui selleks saavutatakse kokkulepe erakondade vahel, ütles täna peaminister Binali Yıldırım.

title: Peaminister: Türgi kaalub surmanuhtluse piiratud taastamist

maintext:
«Kui erakonnad saavutavad rahva nõudmise osas konsensuse, on surmanuhtluse piiratud kasutamine võimalik,» ütles valitsusjuht Ankaras peetud kõnes.
Tagasiulatuvalt ei ole surmanuhtlust kavas rakendada, lisas ta, kuid ei täpsustanud algatuse sisu.
Türgi kaotas surmanuhtluse 2004. aastal reformide käigus Euroopa Liiduga ühinemiseks. Riigis ei ole alates 1984. aastast ühtki surmamõistetut hukatud.
Rahvusliku Liikumise Partei (MHP) juht Devlet Bahçeli ütles parlamendisaadikutele, et on valmis AKP-d küsimuses toetama. «Kuna surmanuhtluse järgi on vajaduse ja meie rahvas seda tahab ..., siis pole vaja seda tarbetult arutada ... MHP on alati olnud valmis,» ütles Bahçeli.


authors:
Interfax Bns
Reuters Scanpix

description: Odessa oblasti endine kuberner, ühtlasi endine Gruusia president Mihheil Saakašvili kinnitas, et Ukraina presidendiadministratsioonis küpseb plaan ta Ukraina kodakondsusest ilma jätta.

title: Saakašvili: tahan vaid Ukraina kodanik olla


description: Iraagist Mosuli linnast – kus käivad lahingud valitsusvägede ja terrorirühmitise Islamiriik (ISIS) vahel – jõudis meediasse video sellest, kuidas keskvalitsuse heaks võitlev sõdur kohtub pärast pikka pausi uuesti oma emaga.

title: Iraagi sõdur puhkeb emaga kohtudes nutma -

maintext:
Mosulist pärit Saad polnud näinud oma ema alates ajast, mil ISIS linna kahe aasta eest vallutas. Eelmisel nädalal jõudis meheni aga kuuldus, et ema on ühe tsiviilisikuid ära sõidutava bussi peal, ning alustas otsinguid.
«Sa oled mees, ära nuta,» lausub talle ema, kui Saad lõpuks ta üles leidis.
Vaata allpool videot südamlikust kohtumisest.


description: Lõuna-Koreas olid eile keskkooliõpilastel pingelised eksamid, mis näitavad, kellel on võimalik pääseda ülikooli.

title: Pildid: Lõuna-Koreas katkestati lennuliiklus, et õpilased saaksid teha eksameid

maintext:
Lõuna-Korea võimude käsul katkestati seal mõneks ajaks kogu lennuliiklus ning kauplused pidid olema avatud südaööni, edastab The Independent.
Ülikooli sisseastumist võimaldavad eksamid kestsid kaheksa tundi ning edukatel on võimalik pääseda Lõuna-Korea üli- ja kõrgkoolidesse. Selles riigis mõjutab ülikooli lõpetamine nii karjääri, palga suurust kui abiellumisväljavaateid.
Kindlustamaks, et kõik selle aasta 606 000 ekamitegijat jõuaksid koolidesse õigeks ajaks ja ei jääks liiklusummikutesse, avati suuremad poed üks tund hiljem, samuti algas firmades ja Seouli börsil töö tunnivõrra hiljem.
Lennundusametnike käsul katkestati eile pärastlõunal kohaliku aja järgi lennuliiklus 30 minutiks, et õpilased saaksid teha emakeele eksamit, mis oli kuulamiseksam.
Samuti katkestati ehitusobjektidel töö, et sealne müra ei segaks 1183 ekasmpaigas eksameid teinud õpilasi.
Politseinikud aitasid eksamile hiljaks jäävaid õpilasi, transportides neid oma autode ja mootorratastega eksamipaika.
Eksamid, milles põhirõhk oli matemaatikal, keemial, füüsikal, bioloogial, korea keelel ja võõrkeeltel, algasid eile kell 9.00 kohaliku aja järgi ja lõppesid kaheksa tundi hiljem.
Telekanalid kandsid eksamipalavikku üle, ekaanidel oli näha närvilisi ja higistavaid õpilasi, kuid ka nende erutunud ja psiarates vanemaid, kes kaasa elasid.
Nooremad õpilased jagasid vanematele õpilastele, kes eksamied tegid head õnne toovaid riisikooke.
Lõuna-Korea haridussüsteemi peetakse lääneriikides üheks paremaks, kuid kriitikute sõnul on õpilased liiga suure surve all, kuna ühiskond nõiuab neil edukas olemist. Lõuna-Koreas on lastel ja noortel arenenud riikide seas enim depressiooni ja palju enesetappe.
Pakljud vanemad suundusid laste eksamite ajaks templitesse palvetama, et lapsed edukad oleksid, süütasid seal küünlaid ja kirjutasid palveid.


authors:
Reuters Pm
Reuters Scanpix

description: Pekingi siseringi allikad on öelnud, et otsuses paigutada Lõuna-Koreasse THAAD-raketisüsteem nähakse indikaatorit sellele, kuidas USA ja Hiina suhted edaspidi kujunema hakkavad, vahendab Reuters.

title: THAAD-süsteemi paigutamine määrab Hiina suhted Trumpiga


authors:
Ap Bns
Foto
Nhet Sok Heng Ap Scanpix

description: Kambodža kõrgem kohus jättis jõusse punakmeeride kahele endisele liidrile mõistetud eluaegse vangistuse.

title: Kohus jättis punakmeeride kahe eksliidri eluaegse vangistuse jõusse


description: Kreml eitas Venemaa mingitki seotust õigusvastase tegevusega Montenegros.

title: Kreml eitas oma seotust Montenegros kavandatud terrorirünnakutega

maintext:
«Eitame täielikult võimalust, et me oleme ametlikult seotud ükskõik milliste katsetega korraldada õigusvastast tegevust,» ütles Kremli pressisekretär Dmitri Peskov ajakirjanikele.
Küsimusele, kas Montenegro valitsus on pöördunud Vene võimude poole ametliku päringuga Montenegro valitsusjuhi võimaliku ründamise uurimisel, ütles Peskov: «Mingeid ametlikke päringuid ei ole tulnud. Ma ei tea, kas selliseid päringuid on olnud eriteenistustele.»
Äsja ütles Montenegro eriasjade peaprokurör Milivoje Katnić pressikonverentsil, et Vene riigi seotuse kohta terrorirünnaku katsega 16. oktoobri parlamendivalimiste ajal puuduvad tõendid. Montenegro politsei vahistas valimiste eelõhtul rühma serblasi, väites, et nad plaanisid röövida pärast valimisjaoskondade sulgemist peaminister Milo Đukanovići, hõivata parlamendi ja kuulutada opositsiooni võitu.
Katnići sõnul oli vandenõu taga umbes 50 Venemaalt, Serbiast ja Montenegrost pärit inimese loodud mõjuvõimas organisatsioon.


description: Aleppo linna piiramise küsimus on Süüria võimude asi, Venemaa ainult aitab neid, ütles Vene peaminister Dmitri Medvedev laupäeval.

title: Medvedev: Aleppo piiramise küsimus on Süüria võimude asi

maintext:
«Aleppo on Süüria võimude teema, nemad peavad võtma vastu vajalikud otsused, kuna see on nende territoorium. Meie ainult aitame neid,» ütles Medvedev intervjuus Iisraeli telekanalile enne eelseisvat visiiti juudiriiki.
Medvedevi sõnul ei Aleppo piiramisel kasutatud viimase kahe nädala jooksul sõjalennukeid.
«Mis puutub üldist olukorda, siis lahendust saab leida ainult läbirääkimiste lauas, nagu ma olen seda öelnud. Tuleb teha jõupingutusi olemasolevate pingete leevendamiseks ja alustada läbirääkimisi. Me oleme andnud endast parima selle suunas,» ütles ta.
«Kahjuks ei ole meie (lääne) partnerid teinud seda, mida nad lubasid teha,» väitis Vene valitsusjuht.


description: Taanis vastuvõetud seadust, mille alusel on võimudel õigus sularaha ja väärtesemeid asüülitaotlejatelt konfiskeerida, on rakendatud kõigest mõnel juhul, teatas Taani politsei neljapäeval.

title: Taani konfiskeeris migrantidelt tuhandeid eurosid

maintext:
Kokku on Taani politsei konfiskeerinud 117 600 Taani krooni (15 805 eurot).
Asüülitaotlejalt Ali Abdel Razaqilt konfiskeeriti 8000 krooni. Politsei läks Razaqi juurde Bolderslevi põgenikekeskuses 22. oktoobril ja nõudis summa üleandmist.
Razaq oleks kasutanud raha abivahenditeks või operatsiooniks seoses haavadega, mis ta sai töötades politseinikuna Iraagis.
Seadust rakendati esimest korda 30. juunil, kui viiel iraanlasel tuli anda üle 79 600 krooni, väitis politsei.
Migratsioonivastase Taani Rahvapartei seadusandja Martin Henrikseni sõnul on seadus olnud edukas, kuna see on saatnud signaali, et «Taanis on (reegleid) karmistatud».


description: Venemaa peab endale aru andma sellest, et igasugune rünnak NATO liikmesriigi vastu toob kaasa reageeringu vastavalt Põhja-Atlandi leppe 5. artiklile, ütles USA senati enamuse liider vabariiklane Mitch McConnell kolmapäeval.

title: USA peab kinni NATO liikmete kollektiivkaitsest -

maintext:
«NATO on praegu väga tähtis - rohkem, kui kunagi varem, ja NATO lepingu 5. artikkel midagi tähendab: ükskõik millise NATO liikme ründamise korral tuleb teha tegemist meiega. Ma tahan, et venelased seda täielikult mõistaksid,» ütles senaator.
NATO lepingu 5. artikkel ütleb, et rünnak ühe liitlase vastu on rünnak alliansi kõigi liikmete vastu.


description: Hispaanias mõisteti reedel viie aasta pikkune vanglakaristus Maroko päritolu naisele, kes tunnistas üles äärmusrühmitusega Islamiriik (IS) liitumise kavatsuse.

title: Hispaanias vangistati ISiga liituda püüdnud naine


authors:
Cnn Pm
Foto
Mandel Ngan Afp Scanpix

description: USA presidendiks valitud Donald Trumpi valitsus ei hakka Hillary Clintoni ümber lahvatanud e-kirjade skandaali edasi uurima, vahendab CNN.

title: Trump ei kavatsegi Clintonit trellide taha saata

maintext:
Otsuse avalikustas Trumpi endine kampaaniajuht Kellyanne Conway ja tegemist on seni suurima kandideerimislubadusest taganemisega. Trump ähvardas Clintonit juba oktoobris toimunud teise kandidaatide debati ajal, et kui ta võidab määrab ta Clintoni «asja» uurima eriprokuröri.
Võitluses Clintoniga sai vabariiklaste kandidaadi Trumpi toetajate üheks tunnuslauseks «pane ta (Clinton) luku taha». Trump tõstatas kogunemistel mitmeid korda Clintoni vangi panemise küsimuse, mõnikord lubades seda isiklikult teha.
Kuid peale valimisi keeldus Trump intervjuudes Wall Street Jounaliga ja 60 Minutiga vastamast küsimusele, kas ta oma lubaduse täidab. «Ma mõtlen selle peale,» sõnas jaanuaris ametisse astuv president. Ta tegi pahandust aga üldiselt on Clintonid head inimesed, arvas Trump.
Wall Street Jounalile ütles ta, et on selle peale palju mõelnud aga soovib selle kõrval ka palju muud ära lahendada.
Clinton kasutas välisministrina valitsuse ja eraasjade ajamiseks eraserverit. Uudisteagentuur Associated Press avalikustas serveri olemasolu 2015. aastal ning sestpeale on see korduvalt olnud vabariiklaste ja avalikkuse löögi all.
Videos lubab Trump määrata Saatanale (nii nimetab Trump Clintonit) eriprokurör, kes tema kaasust uurima hakkab.


description: USA vabariiklaste presidendikandidaadi Donald Trumpi nõunikud keelasid tal iseseisvalt Twitteri kasutamise, kuna valimispäev on kohe käes ja enam ei saa apsakaid lubada.

title: Nõunikud keelasid Trumpil iseseisvalt Twitteri kasutamise

maintext:
Trump on varem kampaaniat õõnestanud ebasobivate, solvavate ja impulsiivsete tviitidega ning nõunikel on tulnud rabeleda, et kandidaadi kahjustada saanud mainet puhastada, edastab New York Times.
Trump on kampaania käigus mitmel korral avaldanud Twitteris tekste, mis on paljusid solvanud ja häirinud. Üks neist oli septembris-oktoobris, kui ta tümitas sotsiaalmeedias 1996. aastal Miss Universumi võitnud Alicia Machadot. Trump oli selle iludusvõistluse korraldaja ja tema arvates läks naine pärast võitu paksuks. Trump tegi 1996. aastal video ja kutsus ajakirjanikud jõusaali, kuhu saatis Machado treenima.
Trumpi arvates aitas vastaskandidaat, demokraat Hillary Clinton Venezuelas sündinud Machadol saada USA kodakondsus, et ta saaks teda kasutada ära valimisvõitluses.
Lisaks Machadole ja Clintonile võttis Trump ette ka sisserändajad, illegaalid, eriti mehhiklased, moslemid ja naised, kelle seas on mitmeid, kes süüdistavad Trumpi seksuaalses ahistamises.
Trumpi kampaaniajuht Stephen Bannon ja teised meeskonnaliikmed otsisid pidevalt viise, kuidas Trumpi räigeid sõnavõtte taltsutada ja pehmendada, kuid valimiskampaania viimases faasis tuli Trumpile määrata Twitteri kasutamise keeld. Viimase aja tviidid on olnud rahulikuma tooniga ja asjalikud ning arvatakse, et need on kirjutanud ta kampaania meeskonnaliikmed, mitte tema ise.
Vabariiklastele lähedal seisvate allikate teatel on Trump enne finišit närviline, hoiab meeskonda enda lähedal ja magab väga vähe.
Pinget lisas möödunud laupäeval Denveris toimunud intsident, milles häirija tõttu tuli julgeolekutöötajatel kandidaat lavalt minema viia.
Selles kõnes ründas Trump Clintonit, et ta kasutab oma kampaanias muusikuid, näitlejaid ja teisi kuulsusi ära, muutes kampaania «lahjaks».
«Mina ei vaja Beyoncé'd, Jay Z'd, JLO’d ega Jon Bon Jovi’d ennast reklaamima,» teatas Trump.


authors:
The Local Pm
Xinhua Sipa Usa Scanpix

description: Saksamaal ründas 29-aastane mees trammis nuiaga teismelist tüdrukut, sest talle ei meeldinud, kuidas viimane ta nutvat last vaatas, vahendab The Local.

title: Saksamaal ründas mees vale pilgu eest teismelist tüdrukut


authors:
Ap Bns
Foto
Scanpix Reuters Staff

description: Norra naftakontsern Statoil valmistub evakueerima Norra merel asuvat naftaplatvormi, mille masinaruumis puhkes tulekahju; ohvreid ei ole, teatas firma teisipäeval.

title: Norra merel puhkes Statoili naftaplatvormil tulekahju


description: Bulgaaria konfiskeeris umbes 13 miljoni euro ulatuses võltsitud 500-euroseid, millest enamik oli peidetud veekogu põhja, ütlesid täna võimud.

title: Bulgaarias konfiskeeriti miljonite väärtuses võltsitud 500-euroseid

maintext:
Enamik võltsitud pangatähtedest oli peidetud Lõuna-Bulgaarias asuva tammi taga olnud veekogu põhja, ütles peaprokurör Sotir Tsatsarov.
Leid tehti pisut pärast seda, kui võime teatati nende peatsest sisenemisest sularaharinglusesse, lisas ta. Üks võltsijatest tunnistas teo üles ning näitas võimudele peidukoha kätte.
«Tegemist on ühe suurima võltsitud eurode konfiskeerimisega (maailmas),» lausus prokurör Plovdivi linnas.
Konfiskeeritud võltsraha täpse summa väljaselgitamiseks tuleb raha ära kuivatada, lisas Plovdivi prokurör Ivan Daskalov.
Enamik pangatähtedest olid kuuestes lehtedes, mõnedel puudusid hologrammid ja teised võltsimisvastased märgised, lisas Daskalov.
Tsatarovi sõnul olid võltsingu kvaliteet äärmiselt hea ning nende hoidmine vees andis paberile kasutatud väljanägemise.
Juhtunuga seoses peeti kinni kolm bulgaarlast. Nende seas on ka trükifirma omanik, kes on raha võltsimise eest kuueks aastaks vangi mõistetud, ütlesid ametnikud.
Euroopa Keskpank otsustas lõpetada 2018. aasta lõpuks 500-euroste trükkimise. Kardetakse, et kurjategijad kasutavad pangatähti rahapesuks ja isegi terrorismi rahastamiseks.
Praegu ringluses olevad 500-eurosed jäävad seaduslikuks maksevahendiks. Pangatähest loobumise vastu on mõned sakslased, sest riigis on üldlevinud sularahaga maksmine isegi kallite esemete, nagu elektroonika eest.


description: USA presidendiks valitud Donald Trump astub novembris kohtu ette tema nüüdseks tegevuse lõpetanud Trumpi Ülikooli vastu esitatud kollektiivhagi tõttu ning annab tunnistuse mõni nädal enne presidendiks vannutamist.

title: Trump astub Trumpi ülikooli vastu esitatud hagi tõttu kohtu ette

maintext:
Ringkonnakohtu kohtunik Gonzalo Curiel kutsus tänaseks kokku istungi, kus jagatakse juhiseid vandemeestele ja otsustatakse, missugused tõendeid protsessil esitada lubatakse.
Kohtuprotsess algab 28. novembril.
Muu hulgas arutatakse ebatavalist taotlust, mille esitasid Trumpi advokaadid - jätta arvestamata kõik avaldused, mis nende klient tegi presidendikampaania ajal. Taotlus hõlmab nii Trumpi Twitteri-postitusi, videot, kus ta teeb naiste kohta seksuaalselt ründavaid märkusi, Trumpi maksuajalugu, tema eraheategevusfondi kohta ilmsiks tulnud andmeid kui avalikku kriitikat kohtunik Curieli aadressil.
Trumpi advokaat Daniel Petrocelli ütles oktoobris kohtunikule, et kampaaniaga seotud tõendid ei puutu pettust käsitlevasse tsiviilhagisse ning võivad kujundada eelarvamusi ja tekitada viha, mis kahjustaks õiglast kohtumõistmist.
Hagi esitati 2010. aastal endiste klientide nimel, kes väidavad, et Trumpi Ülikool, mida pole kunagi koolina akrediteeritud, andis üle riigi seminare ja tunde, veendes inimesi kulutama 35 000 dollarit mitmesugustele koolitustele, mis ei täitnud aga lubadust õpetada, kuidas kinnisvaraäris edukas olla.
Mais ütles Petrocelli, et tegemist on Trumpi jaoks väga südamelähedase küsimusega ning ta kavatseb võtta osa suuremast osast istungitest ja tunnistada kohtus.
Toona palus ta langetada otsus pärast presidendi ametisseastumist 20. jaanuaril, kuid kohtunik ütles, et see võib keeruliseks osutuda, kui Trump peaks valimised võitma. Nii soostus advokaat perioodiga valimiste ja ametissevannutamise vahel, eelistades seda istungitele kampaania ajal.


description: Ukraina president Petro Porošenko rõhutas telefonivestluses USA presidendiks valitud Donald Trumpiga, et Washingtoni toetus Kiievile on tähtis Moskva Ukraina-suunalisele poliitikale vastu seismiseks, vahendas riigipea pressiteenistus teisipäeval.

title: Porošenko Trumpile: USA toetus Ukrainale Venemaa vastu on tähtis


description: USA vabariiklaste presidendikandidaadi naine Melania Trump pidas neljapäeval Pennsylvanias kampaaniakõne, milles võttis muu hulgas teemaks netikiusamise, edastas telekanal CNN.

title: Melania Trump pidas kõne netikiusamise teemal

maintext:
Melania Trump ütles, et presidendi abikaasana üritaks ta parandada sotsiaalmeedia kultuuri, mis tema hinnangul on muutunud liialt karmiks ja õelaks. Naise arvates põhinevad sotsiaalmeedias aset leidvad solvangud tihtipeale välimusel ja teiste mõtete halvustamisel.
"Pole kuidagi vastuvõetav, et 12-aastane tüdruk või poiss satub internetis kiusamise või solvangute sihtmärgiks. On kohutav, kui see juhtub mänguväljakul, aga täiesti jälestusväärne, kui seda teeb keegi, kes peidab ennast nimetuna internetiavarustes," rääkis naine.
"Me peame leidma paremaid viise teineteisega rääkimiseks," ütles Melania Trump.


description: USAs Alaskal leidis aset ebatavaline juhtum kahe isase põdraga, kes võideldes sattusid järve, kuhu nad kinni jäätusid.

title: Video: Alaskal lõppes kahe isase põdra võitlus järve jäätumisega


description: Afganistani pealinna Kabuli lähedal asuvas Bagrami lennuväebaasis sai täna varahommikul plahvatuses surma vähemalt neli ja vigastada 14 inimest, teatas NATO ohvrite rahvust avaldamata.

title: NATO Afganistani lennuväebaasi plahvatuses sai surma neli ja vigastada 14 inimest


description: ISISe terroristid on Iraagis viimase nädala jooksul tapnud mitmeid väidetavaid spioone või desertööre ning saadavad nüüd nende asemel võitlustulle juba 12-aastaseid suitsiidivöödega poisse, vahendab Guardian.

title: Patiseisus ISIS võtab kasutusele aina enam lapsterroriste

maintext:
Mosulis viibivad pealtnägijad kirjeldavad, kuidas ISIS kasutab kümneid tuhandeid tsiviilelanikke inimkilbina, sest Iraagi koalitsiooniväed survestavad neid aina enam.
Kõik elanikud, keda kahtlustatakse Iraagi valitsusvägedega koostöö tegemises, tapetakse- tihti avalikel hukkamistel. Mitmed Mosuli kodanikud kirjeldasid Guardianile, et ISIS tapab inimesi juba nii tühiste asjade eest, nagu seda on mobiiltelefoni või SIM-kaardi omamine.
Esmaspäeval leidsid valitsusväed Mosuli lähedalt maa-aluse vangla, kus hoiti 961 meest ja poissi. Osad neist olid vangistatud meetri kõrgustesse ja poole meetri laiustesse puuridesse.


description: Lõuna-Korea president Park Geun-Hye vahetas kolmapäeval välja peaministri, püüdes ohjeldada poliitilist skandaali.

title: Lõuna-Korea president vahetas välja peaministri

maintext:
Presidendi kõneisik Jung Youn-Kuk ütles, et peaminister Hwang Kyo-Ahn vahetati välja "seoses praeguse olukorraga".
Lõuna- Korea võimud otsisid laupäeval läbi presidendi nõunike kodud ja kontorid seoses korruptsiooniskandaaliga, mis puhkes riigipea lähedase perekonnatuttava ümber.
Laupäeval korraldati läbiotsimised presidendi kõrgeima nõuniku, asekultuuriministri ja kahe abi kontorites ja kodudes. Konfiskeeriti arvutid ja dokumendid. Samuti otsis politsei läbi presidendi residentsi, teatas uudisteagentuur Yonhap.
Politseioperatsioon järgnes massimeeleavaldusele Soulis, kus rahvas avaldas meelt pärast teateid, et presidendi lähedane perekonnatuttav Choi Soon-Sil on kasutanud ära oma kõrget tutvust ja nõustanud teda poliitikaküsimustes.
Choi pressis teadete järgi suurfirmadelt raha välja, kasutades selleks presidendi mõjuvõimu. Samuti vaatas ta üle riigipea kõned ja nõustas teda tähtsates poliitikaküsimustes.
Reedel andis Park kümnele oma nõunikule korralduse tagasi astuda.


description: Norras Sørumi lähedal hukkus politsei teatel maalihkes kolm leedulasest töömeest.

title: Norras hukkus maalihkes kolm Leedu töömeest

maintext:
Politsei sõnul sai 300 meetri laiuses pinnase- ja mudavoolus surma 27-, 43- ja 47-aastane mees.
Mehed tegelesid pinnasetöödega, kui maalihe aset leidis. Nende kaaslased pääsesid eluga.
Pimeduse saabumine ja ebastabiilne pinnas ei võimaldanud surnukehi neljapäeva õhtul kätte saada ning otsimis- ja päästetöid alustati täna hommikul.


description: Suurbritannia välisminister ja kõvahäälne Euroopa Liidust lahkumise pooldaja Boris Johnson teatas mõne päeva eest peetud kõnes, et Brexitile tuleb kindlustada samasugune edu nagu omal ajal oli Titanicul.

title: Brexitit peab saatma sama võimas edu nagu Titanicut -

maintext:
«Brexit tähendab Brexitit ja me peame sellele Titanicliku edu tagama,» kuulutas Johnson kõnes.
Oma aja suurim ja võimsaim laev Titanic läks teatavasti põhja juba oma esimesel reisil, kui see vastu jäämäge sõitis.


authors:
Afp Bns
Afp Scanpix

description: Saksa kantsler Angela Merkel pürgib järgmise aasta septembris peetavatel valimistel neljandaks ametiajaks kantsleriks, ütles valitsusjuhi parteikaaslane teisipäeval.

title: CDU liige: Merkel kandideerib neljandaks ametiajaks kantsleriks

maintext:
«Ta kandideerib kantsleriks,» ütles Merkeli Kristlik-Demokraatliku Liidu (CDU) kõrge liige Norbert Röttgen USA telekanalile CNN.
«Ta on äärmiselt kindlameelne ja valmis panustama liberaalse rahvusvahelise korra tugevdamisse,» sõnas Röttgen.
Alates 2005. aasta sügisest Euroopa suurima majandusega Saksamaad juhtival Merkelil on olnud keeruline aasta, mida on iseloomustanud CDU valimiskaotused ning erakonnasisene kriitika sadade tuhandete migrantide Saksamaale lubamise eest.
Analüütikute hinnangul on USA populisti Donald Trumpi šokkvõit presidendivalimistel asetanud Lääne väärtuste ja huvide kaitsmisel suurema vastutuse just Merkeli õlgadele. Mõned on teda nimetanud isegi uueks «vaba maailma liidriks».
Röttgeni sõnul on kantsler rahvusvahelisel areenil tegutsejana Lääne poliitilise mõtte üks nurgakive. «Seega ta kandideerib ja käitub vastutustundliku juhina.»
CDU liige lükkas samas tagasi «vaba maailma liidri» tiitli Merkelile omistamise katsed. «Me ei saa pidada Saksa kantslerit viimaseks kaitsevalliks...Ühele inimesele toetumine oleks võimatu. Me vajame läänt ja lääs on asendamatu,» ütles Röttgen.


authors:
Stt
Vesa Moilanen Lehtikuva Scanpix

description: Soome populaarseimaks parteiks tõusis taas peaministripartei Keskerakond (Keskusta), mis läks Helsingin Sanomate värske arvamusuuringu järgi mööda opositsioonilistest sotsiaaldemokraatidest (SDP).

title: Soome populaarseimaks parteiks tõusis Keskerakond

maintext:
SDP on teisel ja võimuliitu kuuluv Koonderakond (Kokoomus) kolmandal kohal.
Keskerakonda toetab reedel avaldatud küsitlustulemuste põhjal 20,9, SDP-d 20,4 ja Koonderakonda 18,6 protsenti vastanuist.
Põlissoomlaste toetus on jäänud pidama 10 protsendi ümbrusse, oktoobrikuise küsitlusega võrreldes on see tõusnud 0,4 protsendipunkti võrra ja ulatub 10,1 protsendini. Eelmise aasta parlamendivalimistest saadik on Põlissoomaste toetus aga kahanenud 7,5 protsendipunkti.
Valitsusparteide Keskerakonna, Koonderakonna ja Põlissoomlaste kogutoetus on 49,6 protsenti.
Opositsioonierakondadest langeb jätkuvalt roheliste toetus, ulatudes 11,6 protsendini. Veel juunis oli see 13,6 protsenti.
Küsitlusest ilmnes, et suur osa inimestest ei taha või ei oska oma parteilist eelistust öelda. Vastamata jättis 38 protsenti küsitletuist.
TNS-Gallupi arvamusuuring hõlmas 2200 inimest, andmeid koguti 17. oktoobrist 11. novembrini.


description: Vähestest Ühendriikide ajalehtedest, mis avalikult vabariiklaste kandidaati Donald Trumpi toetavad, on üks vägagi silmapaistev, kirjutab Washington Post.

title: Ku Klux Klani väljaanne toetab Trumpi

maintext:
Ajalehe nimi on «Crusader» («Ristisõdalane») ja see on üks Ku Klux Klani suurematest väljaannetest.
Loosungi all «Make America Great Again!», mis on Trumpi ametlik kampaanialause, on ajaleht pühendanud terve esilehe Trumpi sõnumi kaitsmisele.
Väljaanne lahkab põhjusi, kuidas Ameerikat taas «võimsaks» teha, ning jõuab järeldusele, et selleks on vaja taastada valge kristliku populatsiooni ülemvõim.
Trumpi kampaaniameeskond on artikli maha teinud, vastates, et ei toeta vihakõnet mitte üheski avalduses. «See artikkel on eemaletõukav ja need vaated ei esinda kümneid miljoneid ameeriklasi, kes meie kampaania toetuseks on ühinenud,» sõnas kampaaniameeskond eilses avalduses.
Vabariiklastel on Ku Klux Klaniga veel teinegi seos - nimelt on endine rühmituse liider David Duke praegune Louisiana osariigi vabariiklaste senatikandidaat.


authors:
Ap Bns
Afp Scanpix

description: Uus-Meremaad raputas täna kaks tugevat maavärinat, teateid purustest ja vigastatutest ei ole.

title: Uus-Meremaad raputas kaks tugevat maavärinat


description: USA demokraatide presidendikandidaat Hillary Clinton mõistab, et USA ja Venemaa ei tohi sõdida ega ole huvitatud vastasseisust Moskvaga, ütles USA endine suursaadik Moskvas Michael McFaul, keda peetakse Clintoni lähikondlaseks.

title: McFaul: Clinton jääb presidendina Venemaa suhtes pragmaatiliseks

maintext:
Kommenteerides vabariiklaste kandidaadi Donald Trumpi sõnu, et Clintoni võidu puhul halvenevad suhted Venemaaga veelgi, ütles McFaul: «Arvan, et see Trumpi ja tema jüngrite väide on mõeldud valijate hirmutamiseks, justkui Clinton valmistuks sõjaks Venemaaga. See on rumal väide ja tegelikkusega vastuolus. Ainult hull tikuks Venemaaga sõdima!»
Tema sõnul mõistab Clinton, et Venemaa ja USA ei saa sõdida.
«Kõige tähtsam on, et Venemaal on USA järel maailma suurim tuumaarsenal ja vastastikuse hävitamise võimalus on tänini säilinud. See võimalus on olnud olemas aastakümneid ja tagas USA ja Venemaa otsese kokkupõrke vältimise,» rõhutas diplomaat.
McFaul märkis: «Mina isiklikult ei arva, et Clinton oleks suhetes Venemaaga jäiga joone pooldaja. Ütleksin teisiti: ta on USA ja tema liitlaste julgeoleku- ja majandushuvide kaitsmisel väga pragmaatiline,» sõnas ta.
McFauli arvates on Clintonile poliitikas tähtis eesmärk, alles seejärel hakatakse valima strateegiat, sh ka Venemaa suhtes.
«Temast ei saa presidenti, kes ütleks: «Minu eesmärk on suhete parandamine Venemaaga», ta ütleb pigem: «Tahan saavutada suhetes Venemaaga seda, seda ja seda» ning mõtleb seejärel, millise strateegia ja vahenditega seda saab saavutada. See tähendab mõnikord koostööd, mõnikord vastasseisu,» ütles McFaul.


description: Süüria valitsusväed on vallutanud riigi suuruselt teises linnas Aleppos tagasi kõik piirkonnad, mis ülestõusnute hiljutise pealetungi käigus nende kontrolli alla langesid, teatas Süüria Inimõiguste Vaatluskeskus.

title: Süüria režiim on hõivanud Aleppos kõik mässuliste vallutatud alad


description: Ameerika Ühendriikides Californias sunniti palgalisele puhkusele ajalooõpetaja, kes kavatses tundi pidades võrrelda värskelt uueks presidendiks valitud Donald Trumpi natsi-Saksamaa diktaatori Adolf Hitleriga.

title: Trumpi Hitleriga võrrelnud õpetaja eemaldati töölt

maintext:
40 aastat Mountain View keskkoolis töötanud holokaustiuurija Frank Navarro ütles, et direktor palus tal lahkuda neljapäeval. Keegi lapsevanem oli saatnud haridusametnikele kirja, milles väljendas muret Navarro õppeplaani üle, kus too kavatses tõmmata paralleele Trumpi ja Hitleri vahele.
«See lapsevanem väitis, et ma olevat öelnud – Donald Trump on Hitler. Kuid ma ei teeks seda kunagi,» ütles Navarro kohalikule meediale. «See on lohakas ajalooline mõtlemine,» lisas ta.
Õpetaja rääkis, et kahte meest oleks siiski kohane võrrelda ajalooliste faktide valguses: mõlemad lubasid võimule tõustes teha oma riigid uuesti vägevaks ning saata välja võõramaalaseid. «Näib, nagu üritatakse summutada vaba pressi,» lausus Navarro. «Kõik, millest räägin, põhineb faktidel. Nad võivad minna ja seda kontrollida. See ei ole propaganda või eelarvamus.»
Koolijuhid kardavad, et säärased võrdlused oleks valimistejärgses palavikus liiga kohatud. Direktor Dave Grisson rääkis, et paljud õpilased kannatavad juba niigi emotsionaalse stressi all.
Samas on saanud ajalooõpetaja lahkumise vastu protestiv petitsioon juba üle 16 000 allkirja.


description: Pariisi Bataclani kontserdimaja avatakse päev enne mulluste terrorirünnakute aastapäeva Stingi kontserdiga, ütles täna briti rokkstaar.

title: Pariisi Bataclani kontserdimaja avatakse aasta pärast terrorirünnakut

maintext:
Stingi sõnul on Bataclani taasavamiskontserdil täita kaks tähtsat ülesannet: «Esiteks meenutada ja austada neid, kes aasta eest rünnakus elu kaotasid ja teiseks pühitseda elu ja muusikat, mida see ajalooline teater esindab.»
Bataclan oli üks mitmest rahvarohkest kohast, mida äärmusrühmituse Islamiriik (ISIS) terroristid eelmise aasta 13. novembril ründasid. Kontserdimajas, jalgpallistaadionil ning baarides ja restoranides sai enesetapuplahvatustes ja tulistamises surma kokku 130 inimest.
Kõik Stingi kontserdi tulud lähevad kahele heategevusorganisatsioonile, mis toetavad Pariisi rünnakute ohvreid, ütles kontserdikorraldaja avalduses.
Sting ütles, et kontserdiga avaldatakse austust ohvrite mälestusele. «Me ei unusta neid.»


description: Briti peaministri Theresa May valitsus ei ole välja töötanud plaane Ühendkuningriigi lahkumiseks Euroopa Liidust, väitis leiboristide liider Jeremy Corbyn laupäeval.

title: Corbyn: Briti valitsusel puudub Brexiti-plaan

maintext:
Ta kutsus Mayd esitama otsekohe parlamendile oma Brexiti-läbirääkimiste tingimused, seda enam, et ülemkohtu otsuse kohaselt peab parlament andma heakskiidu enne ametlike kõneluste algust.
Kohtu otsus tähendab, et peaministril ei ole volitust käivitada EL-ist lahkumise protsessi ilma parlamendi toetuseta. See võib kogu protsessi aga veelgi venitada.


authors:
Afp Bns
Sputnik Scanpix

description: Euroopa Liidu liikmesriigid kiitsid täna heaks viisavabaduse Ukraina kodanikele.

title: EL-i liikmesriigid kiitsid heaks viisavabaduse Ukrainaga

maintext:
EL-i 28 liikmesriiki andsid nõusoleku Ukraina kodanike viisavabale viibimisele EL-i riikides kuni 90 päeva iga 180-päevase perioodi jooksul, sest Kiiev on täitnud kõik viisavabaduse tingimused, teatati avalduses.
«Tõsiseltvõetavad reformid on õige tee ja seda tuleks julgustada,» ütles EL-i eesistujariigi Slovakkia suursaadik Peter Javorčík avalduses. «Samuti on mul hea meel, et meie otsus saadab positiivse sõnumi enne Ukraina-EL-i tippkohtumist 24. novembril.»
Viisavabaduse Ukraina kodanikele peab heaks kiitma ka Euroopa Parlament.
Viisavaba reisimine on osa 2014. aasta juunis allkirjastatud Ukraina-EL-i assotsiatsioonileppest. Brüssel nõudis tihedamate poliitiliste ja majanduslike sidemete eest Ukrainalt reforme korruptsiooni väljajuurimiseks ning tagamist, et õiguste kaitse ja demokraatlikud standardid riigis vastaksid EL-i nõuetele.


authors:
Foto
Thomas Samson Afp Scanpix

description: TSITAATMulle tundub, et venelased, ameeriklased ja türklased teevad üha rohkem koostööd Euroopa mudeli hävitamiseks.Euroopa Parlamendi liberaalide fraktsiooni belglasest juht Guy Verhofstadt.

title: Välismaa lühiuudised 23.11.2016


description: Venemaa Föderaalse Julgeolekuteenistuse (FSB) asejuhiks määrati endine Kaliningradi oblasti kuberner Jevgeni Zinitšev, teatas FSB laupäeval oma veebiküljel.

title: Vene FSB asejuhiks määrati Kaliningradi oblasti ekskuberner

maintext:
Valitsus arutab homsel istungil siseministri ettepanekul Eesti kodakondsuse äravõtmist riigireetmises süüdi mõistetud isikult, kes on tõenäoliselt endise kaitsepolitseiniku Aleksei Dresseni abikaasa Viktoria Dressen.
Vene julgeolekuteenistus (FSB) võttis kolm kõrget ametnikku kinni, sest samovari peidetud pealtkuulamisseadme abil jõuti nende ebaseaduslike käikude jälile. Samovar oli meestele kingituseks korruptsioonivastaste pingutuste eest.
Loe analüütik Andrei Piontkovski teksti, mille pärast FSB otsis läbi võimukriitilise raadiojaama kontori
Tuntud Vene politoloog Andrei Piontkovski (1940) leidis jaanuaris Ehho Moskvõ internetilehel avaldatud blogikandes, et üha valjemini tiksuva vene-tšetšeeni katastroofi ärahoidmiseks on viimane aeg, et Tšetšeenia vabaneks Venemaa koosseisust ja... samuti vastupidi.


authors:
Afp Bns
Janek Skarzynski Afp Scanpix

description: Poolas avaldasid tuhanded inimesed täna meelt haridusreformi vastu, mis parempoolse valitsuse kritiseerijate sõnul viiks tuhandete töökohtade kadumiseni.

title: Poolas avaldasid tuhanded inimesed meelt haridusreformi vastu


description: Aasta pärast seda, kui islamiterroristid tapsid Pariisis 130 inimest ja traumeerisid kogu rahvast, on uurijad teinud kindlaks suurema osa süüdlasi, võtnud kinni kaheksa inimest ning suutnud järjestada vandenõu peamised etapid.

title: Pariisi ründajad aasta aega hiljem: muist vangis, muist surnud


description: Donald Trumpi valituks osutumine USA presidendiks kätkeb riske Atlandi-ülestele suhetele, ütles Euroopa Komisjoni juht Jean-Claude Juncker reedel.

title: Juncker: Trumpi võit kätkeb riske Atlandi-ülestele suhetele

maintext:
Donald Trumpi valimine USA presidendiks oli tingitud Hillary Clintoni ebapopulaarsusest, mitte tema enda populaarsusest. Küsitlused ei eksinud, vaid mõjutasid valimiste tulemust, kirjutab blogija Andres Laiapea.
Trumpi meeskond tahaks Wall Streeti esipankurit rahandusministriks
USA presidendiks valitud Donald Trumpi üleminekumeeskonna liikmed on pöördunud USA suurima panga, JP Morgan Chase tegevjuhi Jamie Dimoni poole, uurimaks, kas ta poleks huvitatud rahandusministri ametikohast.


description: Lõuna-Korea pealinnas Soulis jätkusid täna meeleavaldused, kus nõutakse president Park Geun-Hye tagasiastumist seoses korruptsiooniskandaaliga.

title: Lõuna-Koreas jätkusid meeleavaldused presidendi tagasiastumiseks


authors:
Afp Bns
Reuters Scanpix

description: Maailma suurim sigaretitootja ja -tarbija Hiina kavatseb kehtestada aasta lõpuks suitsetamisele üleriigilised piirangud, teatasid võimud täna.

title: Hiina kehtestab aasta lõpuks üleriigilised suitsetamispiirangud


description: Gloria on üks kurikuulsa Portugali vangla  tihedamaid külastajaid, aga teda ei too sinna alatasa tagasi kuritegevus.

title: Portugali vangla pakub koertemajutust


description: Täna, 8. novembril toimuvad USAs presidendivalimised, mille käigus selgub, kas riigipeaks saab demokraatide kandidaat Hillary Clinton või tema vabariiklasest rivaal Donald Trump.

title: USA presidendivalimiste otseblogi: Trump või Clinton, kes pääseb Valgesse Majja?

maintext:
Siin blogis jagavad USA presidendivalimisi kajastavad fotograaf Eero Vabamägi ja reporter Kadri Veermäe subjektiivsemaid tähelepanekuid, mis Ühendriikides ringi liikudes silma on jäänud. Päevik täieneb jooksvalt.
Rootsi firma tahab aidata ameeriklastel Trumpi eest põgeneda
Rootsis tegutsev reklaamifirma Round & Round käivitas kampaania, mille eesmärgiks on aidata neid ameeriklasi, kes ei soovi vabariiklase Donald Trumpi presidendiks saades enam USAs elada.
Pildid ja video: 12 elanikuga Dixville Notch on USAs esimene paik, kus täna hääletada sai
USAs toimuvad täna presidendivalimised ning esimene valimispaik, kus valijad said hääletada, on Kanada piiri ääres New Hampshire’i osariigis Coosi maakonnas Dixville’i vallas asuv 12 elanikuga Dixville Notch.
Postimehe videolugu Philadelphiast: Clinton meelitas valimispäeva eel kohale üüratu rahvamassi
Demokraatide presidendikandidaat Hillary Clinton pidas eile Pennsylvania osariigis Philadelphia linnas oma viimase suure kampaaniaürituse, kuhu tuli kohale 33 000 inimest.
NASA: USA presidendivalimiste ainus "kosmosehääl" on antud
USA presidendivalimiste ainus "kosmosehääl" on antud, seda tegi praegu Rahvusvahelises Kosmosejaamas (ISS) viibiv astronaut Shane Kimbrough, teatas Ühendriikide kosmoseagentuur NASA esmaspäeval.
Clinton ja Trump läbi aegade
Ööl vastu homset selgub, kellest saab uus USA president. Postimees avaldab ajakavana demokraatide presidendikandidaadi Hillary Clintoni ja vabariiklaste presidendikandidaadi Donald Trumpi märkimisväärseimad elusündmused.
Uued e-kirjad Clintonile süüdistust ei toonud
USA Föderaalse Juurdlusbüroo (FBI) direktori James Comey teatel ei muutnud FBI oma juulikuus esitatud seisukohta, et demokraatide presidendikandidaat Hillary Clintoni e-kirjade sisu ei anna alust endisele välisministrile süüdistust esitada.
USA senaator hoiatas Venemaad valimistesse sekkumise eest
Venemaa peab arvestama tagajärgedega, kui sekkub Ameerika Ühendriikide valimistesse, ütles Florida vabariiklasest senaator Marco Rubio.
Uuring: eurooplased pelgavad Trumpi võitu
Euroopa riikides tekitab vabariiklase Donald Trumpi võimalik võit Ameerika Ühendriikides homme toimvatel presidendivalimistel hirmu, selgub uuringufirma YouGov läbi viidud küsitlusest.
BNS Live arutelu: USA pärast presidendivalimisi
Kolmapäeval algusega kell 15.30 teeb Postimees otseülekande Tallinna Solarise Apollo raamatupoest ürituselt seeriast BNS Live, kus seekord tuleb arutlusele USA presidendivalimiste järgne olukord.
Trump FBI otsusest: Clinton on süüdi ja teda ootab kohus
Demokraatide presidendikandidaat Hillary Clinton on kirjavahetusskandaalis süüdi, ütles vabariiklaste presidendikandidaat Donald Trump Föderaalse Juurdlusbüroo avaldust kommenteerides.
Newyorklane Nicholas Horman: miks ma ei lähe valima
Mina nendel valimistel ei hääleta. Laenates nüüdseks surnud kuulsa näitleja George Carlini sõnu: kui ma neid inimesi ametisse ei vali, jääb mulle õigus rahulolematu olla.
Inglased eelistaksid istuda lennukis Clintoni, mitte Trumpi kõrval
Suurbritannias läbi viidud uuring leidis, et võimaluse korral eelistavad puhkusele lendavad britid näha lennukis enda kõrval istumas Ameerika Ühendriikide demokraatliku erakonna presidendikandidaati Hillary Clintoni, mitte tema rivaali Donald Trumpi.


description: Uus-Meremaa võimude ja päästeteenistuse teatel evakueeritaks Lõunasaare maavärinapiirkonnas olevad turistid.

title: Pildid: ja video: Uus-Meremaal evakueeritakse maavärinapiirkonnast turistid

maintext:
Uus-Meremaad on tabanud kolm tugevat maavärinat ja kümneid järletõukeid, mille tõttu on hävinud palju hooneid, maanteed ja raudtee on muutunud kasutuskõlbmatuks ning on hukkunuid, edastab Reuters.
Esimene maavärin tabas Lõunasaare Christchurchi lähedast ala möödunud pühapäeval, selle magnituud oli 7,8.
See maavärin hävitas mitmeid farme ja karjamaid ning seda oli tunda ka pealinnas Wellingtonis.
Maavärina piirkonnas on ka populaarne turismilinn Kaikoura, kust minnakse merele vaalu vaatama. See asub Christchurchist 150 kilomeetri kaugusel.
Täna varahommikul kohaliku aja järgi algas Kaikourast ja selle lähedastelt aladelt turistide evakueerimine Uus-Meremaa õhujõudude helikopterite abil.
Päästeoperatsiooni koordineerijate teatel tuleb evajueerida umbes 1200 turisti ning ka kohalikke elanikke.
Uus-Meremaa Lõunasaare maavärinapiirkonnast evakueeritakse turistid / Scanpix
Uus-Meremaa Lõunasaare põliselanike maooride Ngai Tahu hõimujuht Mark Solomon aitab turiste evakueerida. Evakueeritud paigutatakse hõimule kuuluvatesse hoonetesse ohupiirkonnast kaugemal. See hõim elatub põhiliselt turismist, kalakasvatusest ja vaalavaatlemisekskursioonide pakkumisest.
Uus-Meremaa päästetöid on raskendanud paduvihm ja tugev tuul ning seni kestvad järeltõuked, mis seavad ka päästjate elu ohtu.
Seismoloogide teatel oli eile väga tugev järletõuge, mille magnituud oli 5,4 ning mida oli tunda ka Wellingtonis.
Hiina saatis eile neli oma õhujõudude helikopterit evakueerima oma 40 kodanikku, kes samuti olid Kaikouras lõksus. Sellest teatas rahvusvahelisele meediale Christchurchis asuva Hiina konsulaadi esindaja Liu Lian.
Liu sõnul vajas üks alaealine hiinlane peavigastuse tõttu Kaikoura haiglas ravi. Veel 60 Hiina kodanikku evakueeritakse täna.
Uus-Meremaa Lõunasaare maavärinapiirkonnast evakueeritakse turistid / Scanpix
Uus-Meremaa peaminister John Key lendas eile Kaikourasse olukorraga tutvuma. Ta sõnas hiljem meediale, et looduskatasroofi jäljed on nähtavad ja nendega tegelemine võtab aega. Hoonete, raudteede ja maanteede taastamine võib minna maksma miljardeid Uus-Meremaa dollareid.
Asjatundjate andmetel tekitasid maavärinad 80 000 – 100 000 maalihet, mis matsid enda alla nii eluhooneid, infrastruktuuri osi kui põllumajandusmaad.
Uus-Meremaa tsiviilelanike kaitse minister Gerry Brownlee võttis vastu nii Jaapani kui USA abipakkumise, milles saadetakse Uus-Meremaale inimeste evakueerimiseks appi helikopterid.
Pealinnas Wellingtonis kontrollitakse, kas ja kui palju on hooned maavärinate tõttu kahjustada saanud. Kontorid, söögi-joogikohad ja poed jäävad suletuks seni, kuni hooned on kuulutatud ohututeks.
Uus-Meremaal tuleb maavärinaid sageli ette, kuna see kahest põhisaarest koosnev riik asub niinimetatud tulerõngas, mis on seismiliselt aktiivne vulkaaniline ala. Lisaks vulkaanilisele tegevusele toimuvad seal ka maalaamade kokkupõrked, mis on maavärina tekitajateks.
Eelmine maavärin Christchurchi piirkonnas toimus 2011. aastal. Maavärinas, mille magnituud oli 6,3, kaotas elu 185 inimest ja pool linna hoonetest hävines.


description: Ameerika Ühendriikide moslemijuhid tegid pärast vabariiklaste presidendikandidaadi Donald Trumpi võitu avalduse, milles teatasid, et ameeriklastest moslemite kodu on USA ja nad ei lähe sealt mitte kuhugi.

title: USA moslemijuhid Trumpile: me ei kao kuhugi

maintext:
Moslemite ja teiste vähemuste sellise avalduse tingis Trumpi kampaaniaseisukoht, et moslemid tuleks USAst välja saata ja uusi moslemeid ei tohiks riiki sisse sõita lubada, edastab The Independent.
Ameerika-Islami suhete nõukogu juht Nihad Awad sõnas juba varem, et USA moslemid ei lähe mitte kuhugi, hoolimata sellest, kes võidab.
«Me ei lahku oma kodumaalt, mis on USA ja me ei luba end alandada ega marginaliseerida. USA moslemikogukond hoiab kokku, et astuda vastu silmakirjalikkusele ja kaitsta oma inimõigusi,» teatas moslemijuht.
Lisaks moslemitele tegid umbes samasuguse avalduse ka juudid ja kristlased, kuna Trumpi retoorikas tuli selgelt esile erinevate kogukondade ja inimgruppide vastu suunatud vihavaen.
Nii moslemid, juudid kui kristlased soovitasid Trumpil oma seisukohti muuta ja tolerantsem olla, sest USA põhiseaduse järgi on kõigil, hoolimata nahavärvist, usust, seksuaalsest orientatsioonist ja teistest aspektidest, võrdsed õigused.
Virginia osariigi Dar Al Hijrah Islamic Centeri juhi, imaam Johari Abdul-Maliki sõnul loodab ta, et Donald Trump muudab presidendiks saades oma liiga radikaalset suhtumist. Ta lisas, et Trumpi võidukõne oli lootustandev, kuna ta lubas olla kõikide ameeriklaste president.
USA inimõigusühenduse American Civil Liberties Union direktori Anthony Romero teatel loodab tema ja veel paljud ameeriklased, et Trump presidendina ei hakka moslemeid deporteerima, ei kehtesta kodanike totaalset jälgimist ega keela naistel aborti teha.
Moslemite teema ilmus Trumpi kampaaniasse 2015. aasta detsembris, kui ta leheküljel avaldati kirjutis, mille kohaselt ei tohiks enam mitte ükski moslem USAsse siseneda. Hiljem see eemaldati.
USA suurim moslemikogukond on Detroitis ja selle ümbruses.


description: Ligi kolm neljandikku Briti pankuritest usub, et London on Euroopa finantspealinn ka viie aasta pärast, seda hoolimata Brexitiga seotud riskidest, selgus kolmapäeval avaldatud uurimuse tulemustest.

title: Briti pankurid usuvad Londoni jäämist Euroopa finantskeskuseks

maintext:
USA finantsteenuste firma Synechron, mis korraldas uurimuse koos TABB Groupiga, ütles, et küsitles 80 kapitaliturgude juhti pankades, mis baseeruvad Suurbritannias.
72 protsenti küsitletutest arvas, et London jääb ka lähiaastatel Euroopa finantssüsteemi südameks, seda hoolimata kartustest, mis on seotud Suurbritannia otsusega lahkuda Euroopa Liidust.
Mitmed suurpangad on avalikult avaldanud kartust Brexiti mõjude, sealhulgas Euroopa ühisturule juurdepääsu võimaliku kadumise üle.
Briti mõjukas panganduslobi on isegi hoiatanud, et Suurbritannias baseeruvad rahvusvahelised pangad on valmis kolima mõned oma tegevused Ühendkuningriigist ära alates 2017. aasta algusest.
Uurimus näitas, et 55 protsenti pankadest on moodustanud "Brexiti meeskonnad" valmistumaks eluks väljaspool Euroopa Liitu.
Synechroni hinnangul läheks pankadel oma personali kolimine Londonist mõnesse teise Euroopa finantskeskusesse maksma keskmiselt 50 000 naela inimese kohta.
Kuigi mõned pangad on "juba kaalumas oma personali ümberpaigutamist teistesse linnadesse üle Euroopa", siis enamus küsitletud pankuritest on endiselt optimistlikud, "maalides väga lootusrikka tulevikupildi", ütles Synechroni juht Tim Cuddeford.


authors:
Radio New Zealand
Afp
Bns

description: Uus-Meremaal Christchurchi linna lähedal toimus võimas maavärin, mida oli tunda ka 200 kilomeetri kaugusel pealinnas Wellingtonis.

title: Uus-Meremaal leidis aset võimas maavärin

maintext:
Teateid suurtest purustustest või kannatanutest esialgu ei ole, Vaikse ookeani andis välja ka tsunamihoiatuse. Ka peaminister John Key avaldas sotsiaalmeediakanalisse Twitter postitatud säutsus lootust, et keegi kannatada ei saanud. Uus-Meremaa päästeteenistuse andmetel ei ole nad saanud ühtegi teadet maavärinast põhjustatud vigastuste kohta.
Radio New Zealandi andmetel evakueeritakse praegu tsunamikartuses tuhandeid Wellingtoni kesklinna elanikke. Saareelanikel on palutud päästetöötajate ootamise ajaks kõrgendikele liikuda.
Maavärina järel katkes mitmes piirkonnas elektrivarustus ja telefoniühendus.
Maavärin magnituudiga 7,8 registreeriti veidi pärast täna keskööd (kohaliku aja järgi), selle kese asus 93 kilomeetrit Christchurchist kirdes, umbes 10 kilomeetri sügavusel, teatas USA geoloogiateenistus. Uus-Meremaa erinevates piirkondades on tuntud mitmeid üle 5-magnituudilisi järeltõukeid


description: Venemaalastest 63 protsenti on vastu valimistel hääletamise kohustuslikuks muutmisele, sammu pooldas 34 protsenti, näitasid Venemaa avaliku arvamuse uurimise keskuse (VTsIOM) küsitluse tulemused.

title: Küsitlus: enamik venelastest on kohustusliku hääletamise vastu

maintext:
Venemaa valimissedelitel oli 2006. aastani lahter, mis lubas protestihääletajatel anda hääl kõikide vastu. Kui see lahter lubataks sedelile tagasi, siis küsitluse andmeil tõuseks kohustusliku hääletamise pooldajate arv 45 protsendini. Vastaste arv langes sel juhul 48 protsendini, kuid nad oleksid ikkagi enamuses.
Valimas käimise kohustuslikuks muutmise vastastest 64 protsenti olid seisukohal, et hääletamine on igaühe isiklik asi ning 14 protsenti ütlesid, et mõnikord pole objektiivselt võimalik hääletada.
Algatuse toetajatest 51 protsenti arvasid, et valimistel osalemine on kodaniku kohus, kuna inimesed peavad võtma vastutuse oma riigi tuleviku eest. Pooldajatest 16 protsendi hinnangul aitaks kohustuslik hääletamine välistada valimispettust, 14 protsendi hinnangul teeks see valimised objektiivsemaks ja läbipaistvamaks.
Küsitlus viidi läbi 1.-2. oktoobrini ning selles osales 1600 inimest.
Venemaa valimiskomisjoni juht Ella Pamfilova ütles septembris, et ei välista referendumit valimistel osalemise kohustuslikuks muutmisest. Hiljem rõhutas ta, et arutas küsimust hüpoteetiliselt ning lisas, et taolist algatust hetkel pole.


authors:
Inna-Katrin Hein
Foto

description: USA välisministeerium hoiatas Euroopas jõuluturge külastavaid ameeriklasi, et nad valvsad oleksid, sest kogu Euroopas on suurenenud terrorirünnakute oht.

title: Ameeriklasi hoiatati võimalike rünnakute eest Euroopa jõuluturgudel


description: Georgia osariigi omakaitseüksused on lubanud, et korraldavad Hillary Clintoni presidendivalimiste võidu korral Ühendriikide pealinnas relvastatud meeleavalduse, vahendab Reuters.

title: Omakaitseüksused: läheme Hillary võidu korral relvadega Washingtoni

maintext:
Ajal, mil lähimineviku kõige vastuolulisemad presidendivalimised lähenevad lõpule, on mõned relvastatud omakaitseüksused valmistunud võimaluseks, et 8. novembril toimuvad valimised «kaaperdatakse» ning sellele järgneb kodanike rahutuste laine.
Three Percent Security Force liikumise esindajad on öelnud, et ei plaani teha esimest lasku, kuid ei kavatse ka oma relvasid koju jätta.
Vabariiklaste kandidaat Donald Trump on korduvalt väljendanud arvamust, et valimised võivad olla tema kahjuks kallutatud ja ta ei tunnista valimiste tulemusi, kui ta ei võida.
Vähemalt üks omakaitseüksus Oath Keepers on kutsunud oma liikmeid üles valimissaite jälgima, et avastada võimalikku pettust.
«See on viimane võimalus päästa Ameerika hävingust,» sõnas kolmeprotsentlaste juht Chris Hill, koodnimega «Vereagent». «Ma olen üllatunud, et suutsin hulluks minemata kannatada kaheksa aastat Obama valitsust, kuid Hillary valitsusaeg saab olema täpselt samasugune.»
Valitsusvastane organisatsioon Oath Members saatis oma üksused ka 2014. aastal Fergusoni linnas toimunud etnilistest pingetest kantud rahutustele.
Chris Hill liikumisest Three Percent Security Force on plaaninud aga relvastatud marssi Washingtoni tänavatel. Ta küll ei soovi, et ühenduse liikmed oleks esirinnas, kuid sõnab, et ei kõhkle teisi meeleavaldajaid kaitsmast.
«Ma olen kohal, et aidata oma kaaskodanikke ja hoida ära see, et neilt relvad ära võetakse. Ja ma võitlen ja ma tapan ja ma võin selle käigus ka surra,» sõnas Hill, kes on ühenduse alusepanija.
Southern Poverty Law Center`i uurija Ryan Lenzi sõnul on Trumpi kandidatuur julgustanud äärmuslikke rühmitusi avameelsemalt rääkima õigusriigile vastanduvatel seisukohtadel.
«Enne selle kampaania algust olid sellised ideed lükatud Ühendriikide poliitilise maastiku äärealadele, kuid nüüd on need legitiimseks muudetud,» ütles Lenz.
Viimase nädala jooksul on paljud Trumpi toetajad vihjanud vägivallale.
«Kui Trump kaotab, haaran ma musketi,» säutsus endine Illinoisi esindaja Joe Walsh möödunud nädalal Twitteris. Konservatiivist kommentaator Wayne Root fantaseeris Trumpi kampaaniaüritusel Las Vegases Hillary Clintoni surmast.


authors:
Margus Kuul
Tavatu Sõja Ekspert
Foto
Thaier Al-Sudani Reuters Scanpix

description: Linnalahing Mosuli eeslinnades on koalitsioonile suur väljakutse, mida saab kirjeldada kui hästi organiseeritud kaost. ISIS viljeleb linnapartisanisõda ja on kõike muud kui mugav vastane.

title: Külm ilm raskendab koalitsiooni võitlust Mosulis


description: USAs toimuvad täna presidendivalimised ning esimene valimispaik, kus valijad said hääletada, on Kanada piiri ääres New Hampshire’i osariigis Coosi maakonnas Dixville’i vallas asuv 12 elanikuga Dixville Notch.

title: Pildid ja video: 12 elanikuga Dixville Notch on USAs esimene paik, kus täna hääletada sai

maintext:
Reutersi teatel on teine valimispaik samuti New Hampshire’is, Hart’s Locationi nime kandvas külas.
Dixville Notch oli esimene ka siis, kui toimus eelhääletus ning siis ei osanud veel keegi ennustada vabariiklasest kandidaadi Donald Trumpi edu. Selle küla kolm vabariiklast andsid oma hääle mitte Trumpile, vaid seal kõnega esinenud John Kasichile.
Küla neli demokraati hääletasid Bernie Sandersi poolt ning Hillary Clinton jäi häälteta.
USA meedia teatel sai demokraat Hillary Clinton Dixville Notchis nüüd neli häält ja vabariiklane Donald Trump kaks häält.
2012. aasta valimistel andsid Dixville Notchi elanikud demokraatide kandidaadile Barack Obamale ja vabariiklaste kandidaadile Mitt Romneyle võrdselt hääli ehk seis jäi 5:5.
Vabariiklase Donald Trumpi ja demokraat Hillary Clintoni kampaania on olnud tasavägine. Küsitlus näitas, et enne tänast valimispäeva edestab Clinton mõne protsendipunktiga Trumpi.